DHEGEYSO: Ronaldo oo hal meel dunida oo idil uga fiicnaaday! | Hadalsame Media\nHome Arrimaha Caalamka DHEGEYSO: Ronaldo oo hal meel dunida oo idil uga fiicnaaday!\nDHEGEYSO: Ronaldo oo hal meel dunida oo idil uga fiicnaaday!\n(Torino) 30 Okt 2018 – Jookarka Juventus ee Cristiano Ronaldo ayaa noqday laacibka ugu shacbiyadda badan barta Instagram, isagoo xitaa dhaafay Selena Gomez.\nPortuguese-kan oo xagaagan kusoo biiray kooxda Bianconeri oo uu durba usoo xareeyay iib rikoodh jebis ah oo dhanka funaanad gadista ah ayuu profile-kiisu soo jiitey 144,309,204 oo kala socota, taasoo ka dhigtay qofka ugu shacbiyad badan guud ahaanba Instagram.\nHalkan ka DHEGEYSO falanqayn…\nWaxaa soo raacda fanaanadda Selena Gomez, oo horay hoggaanka u haysay, oo haatan maraysa 144,308,767. Marka dhanka ciyaaraha laga hadlo laacibka kale ee qura ee 10-ka sare ka mid ihi waa Neymar Jr oo 10-aad ku jooga 104 milyan oo raace.\nYeelkeede, guud ahaan 10-ka sare waxaa ku jira jilaaga Dwayne Johnson, gabadha Kim Kardashian iyo heesaayaasha Beyoncé, Ariana Grande, Taylor Swift iyo Justin Bieber.\nRonaldo aya sidoo kale ka mid ah 8-da qof ee ugu sarreeya dhanka Twitter oo uu ku leeyahay 75,690,231, isagoo ka dambeeya gabadha bandhigyada qabata ee Ellen DeGeneres.\nPrevious articleDARAASAD CUSUB: Culumada caafimaadka oo sheegay inay xal u heleen cudurka KANSARKA\nNext articleNIMAN ISKU MAQAN: Real Madrid oo Mourinho raadinaysa & Conte oo ka suganaya kursiga Man United


Wararka Wargeyska OGAAL, cadadkii Maanta, Sabti, 29 Dec. | Somaliland.Org\nDecember 29, 2007\t“Waxa Jiray rabshado iyo qalalaasayaal weeraro xambaarsanaa”\nSiday sheegeen dad goob-joogaayaal ahi, labada qof ee dhintay ayaa ka mid ah Ciidamada Booliska ee Maamulka Cabdilaahi Yuusuf. Kuwaas oo ay si gaadmo ah u dileen laba nin oo ku hubaysan Baastoolado.\nWeerarkan ayaa ka dhacay Meel la yidhaahdo Siin dheer, oo masaafo 13km ah dhinaca Koonfureed ka xigta Muqdisho. Halkaas oo boqollaal ka mid ah dadka ka baro kacay Dagaallada Muqdisho ay ku nool yihiin.\nSidoo kale, Cabdi Qaybdiid oo ah taliyaha ciidanka Boliska dawlada Cabdilaahi Yuusuf ayaa ka badbaaday qarax miino oo lala beegsaday shalay.\nQaraxan oo ka dhacay Agagaarka Deegaanka Ceelasha Biyaha oo u dhaxeeya Magaalooyinka Afgooye iyo Muqdisho ayaa ahaa Miino nooca Meelaha fog laga hago ah. Waxaana Miinadan lala eegtay Kolonyo Gaadiid ah oo galbinaysay Cabdi Qaybdiid iyo Koox Fanaaniin ah oo Booliskaasi ka tirsan, kuwaasoo u sii jeeday Magaaladda Muqdisho.\nSida laggu faafiyay shabakaddaha wararka lama oga khasaaraha uu geystay qaraxaasi,. Waxaana ay Goobjoogayaal ka agdhawaa halkaasi ay u sheegeen idaacadda Shabelle in Qaraxa ka dib ay Rasaas xooggan fureen Ciidamaddii Illaalada u ahaa Cabdi Qaybdiid, taasoo argagax gelisay dadkaasi.\nGallad Cusmaan Cali oo ku sugnaa Waqtigii uu Qaruxu dhacayay Deegaankaasi oo ay deganyihiin dadkii ka barro kacay Muqdisho in markii ay gudubtay Kolonyaddii galbinaysay Cabdi Qaybdiid Ciidamadiisu ay halkaasi ka qabqabteen illaa 6 – Qof oo ka mid ah Dadkii ka barakacay Muqdisho.\nMaaha markii ugu horaysay ee ay halkaasi ka dhacaan Qaraxyo sababay dhibaato gaadhay dadka ku barakacay halkaasi, iyo qaraxyo lala doonayo in lagu khaarajiyo masuuliyiinta dawlada Cabdilaahi Yuusuf iyo Ciidamada taageerayaasha ah ee Itoobiya.\nMaydadka afar qof oo ayaa iyagana la sheegay in shalay laga helay Xaafadda Suuqa Xoolaha iyo degmada Huriwaa ee dhinaca Waqooyi ee Magaalada Muqdisho. Halkaas oo la sheegay inuu dagaal ba’ani ku dhex maray Kooxaha ka dagaallamaya Muqdisho iyo Ciidamada Itoobiyaanka oo ay weheliyaan Xulafadooda Maamulka Mbeghati. Dadka dhintay ayaa loo tuhunsan yahay inay dileen Ciidamada Itoobiyaanku. Kuwaas oo carqaladeeyay goobtii uu isku dhacu ku dhex maray iyaga iyo Kooxaha dagaalka kula jira.\nSidoo kale, Bam la dhigay waddada dhinaciisa, ayaa la sheegay inuu qarxay, halkaas oo ay marayeen Baabuur waday Ciidamo ka tirsan Maamulka Mbeghati. Hase ahaatee, wararku ma sheegin wax khasaare naf ah oo uu geystay Qaraxaasi.\n“Waxa jira waxyaabo ka xun dhimashada”\nBosaaso (Ogaal)- Faadumo Cabdilaahi, waa 30 jir ka soo carartay Magaalada Muqdisho ee Somalia, waxaanay muddo 10 maalmood ah socotay 1,500km. iyada oo u kala socdaashay Magaalooyinka Afgooye oo 30km dhinaca Koonfureed ka xigta Muqdisho iyo Magaalada Boosaaso ee Maamul-gobolleedka Puntland ee Somalia.\nFaadumo waxay hooyadeed oo ku sugan Kaam Qaxooti oo aad u silic badan oo ku yaala Magaalada Afgooye kaga timi 4 Carruur ah oo ay dhashay. Kuwaas oo ay iyaga dartood u gashay socodka intaa le’eg, si ay ugu noolaadaan nolol ka wacan tan ay hadda ku nool yihiin ee saxariirka badan. Waxa baytal-qasiidkeedu ahaa inay u tahriibto oo ay tagto dalka Yemen, isla markaana u dhaafto dalka Sacuudiga. Halkaas oo ay naftu badday inay u socdaasho Magaalo-dekedeedda laga bilaabo socodka aadka u khatarta badan ee Tahriibta (Boosaaso). Iyada oo ka waramaysa waxay mudatay iyo siday waayaha nolosha u qaabishay, ayaa waxay hadalkeeda ku bilowday,\n“Waxaanu ku noolayn Xaafadda Xamar-jajab (Koonfurta Muqdisho), waxaan suuqa ku iibin jiray Khudradda, si aan nolol-maalmeed ugu soo saaro Qoyskayga. Laakiin, inaanu suuqa u baxnaa waxay noqotay khatar aad u daran. Markii aanu qaxnay, hooyaday waxay ii soo jeedisay inaan socdaalo oo aan soo raadiyo nolol wacan, oo iyaduna ay Caruurta sii hayso. Markaas ayaan go’aansaday inaan Boosaaso imaaddo, oo aan tago Yemen, oo aan u dhaafo Sacuudiga.\nSocdaalkaygii Boosaaso wuxuu igu qaatay 10 maalmood, halkaas oo dad badan oo ila mid ahi ay imanayeen. Qaar badan oo dadkaasi ka mid ah, ayay jidka ku dhaceen Maleeshiyo, kuwaas oo jid-gooyo dhigtay waddada. Halkaas oo ay mararka qaar dadka qaarkood tooganayeen. Gaadhigii aanu saarnayn aad buu u nasiib badnaa, sababtoo ah intii aanu jidka ku soo jirnay lamaanu kulmin wax dhib ah. Halka dad kale oo saarnaa gaadhi kale ay nasiib darnaayeen, kuwaas oo laba ka mid ah la dhaawacay, waxaana laga yimi mid ka mid ah Degmo yar oo ku taalay Jidkii aanu soo maraynay ee ku soo socday Boosaaso.\nEhel iyo qaraabo toona halkan (Boosaaso) iima joogto, sidaa darteed waxaan ku noolahay Kaam (Kaam Qaxooti oo ay ku jiraan dadka soo baro-kacay). Maalintii iyo habeenkiiba waxaan tagaa guryaha reeraha, waxaanan ka guraa Xashiishka, waxaanay I siiyaan 5,000 Somali Shilin ah markii aan qaadaba. Maalinta ugu wanaagsan waxaan qaataa 25,000 oo Somali Shilin ah, hase ahaatee maalmaha qaarkood ayaanan waxba helin oo aan wax waayaa.\nWaan ogahanay oo waan garanayaa khatarta aan waajahayo tagitaankayga Yemen. Laakiin, waa maxay farqiga u dhaxeeyaa (Muqdisho iyo Yemen)? Muqdisho, kama war qabtid maalintii, ilaa aad aragto marka dambe iyada oo gabbalku dhacay. Waxaad maqlaysaa dumar la kufsaday oo la dhacay maalin kasta. Mid ka mid ah Jaarkayga ayaa la kufsaday, oo markii dambe si xun Ciidamadu ugu garaaceen Qori dabadii, waxay gashay Cusbatal, manay dhiman, mana noola. Markaas ayay ahayd markii aan aniga iyo Hooyaday go’aansanay inaan maro Jidkan khatarta badan ee tegitaanka Sacuudiga. Waan ogahay in tegitaanka Yemen aan ku dhiman karo, hase ahaatee waa mar kaliya. Waxa jira waxyaabo ka xun dhimashada qaar ka mid ah. Taas oo ah joogitaanka Muqdisho”\nHargeysa: Falalka Budhcadnimo iyo sugidda ammniga ‘Sakaaradii Budhka la kulantay’\nHargeysa(Ogaal) – Waxa mudooyinkii ugu danbaysay ku soo kordhayay caasimadda Somaliland ee Hargeysa, falal budhcaddnimo oo inta badan ay ku kacaan kooxo dhalinyaro ahi.\nKulan amuurtan lagu lafagurayay oo lagu qabtay demadda Ibraahim Koodbuur ee magaalada Hargeysa oo ay ka qaybgaleen masuuliyiin ay ka mid yihiin Wasiirka Arrimaha Gudaha Somaliland mudane Cabdillaahi Ismaaciil Cali (Cabdilaahi Ciro) Maayar ku xigeenka Hargeysa, Mudane Maxamed Cabdilaahi Uurcadde iyo qaar ka mid ah waalidiinta degan xaafadaasi ayaa taliyayaasha saldhigyadda iyo rugaha Boliska ee degmada Ibraahim Koodbuur waxa ay ka warbixino kaga bixiyeen xaalada xaafadaasi, Islamarkaana waxa la islaqaatay in la xoojiyo ammniga, sida lagu faafiyay shabakadda wararka intarnetka ee Waaheen.\nMarar kala duwan ayay ciiddamada Bolisku qaadeen hawlgalo falalka budhcadnimo wax lagaga qabanayo, in kastoo hawlgaladaas si weyn loo soo dhaweeyay, haddana waxa mararka qaar talaabooyinka lagu sugayo amaanku galaaftaan dhalinyaro badan oo aan waxba galabsan. Islamarkaana dugsiyadda ku jira, iyadoo loo arko in gudiga nabadgalyaduna degdegsiiyo xabsiga ugu gudbiyaan. Iyaga oo aan hubsanin xataa inta macne ahaan noqonaysa “Sakaaradii budhka la kulantay”. Ee aan rabshadda ama dhibaatada loo soo qabtay waxba kala socon.\nInta badan dhibaatooyinka dhaliyaradda ka timaada ayaa loo aaneeyaa inay ugu weynyihiin sababaha keena shaqo la’aan baahsan ee ka jirta dalka, taasoo qayb muhiim ah ka ah arimaha sida weyn loogu dhaliilo xukuumada Madaxweyne Rayaale.\nGo’aamo laga soo saaray shir ay yeesheen Haweenka isaga yimi Gobolada Somaliland\nHargeysa (Ogaal)- Shirweyne ay isugu yimaadeen 100 – xubnood oo ka socday Haweenka Somaliland oo ka kala yimi lixda Gobol ee dalka, ayaa maalintii Khamiistii lagu soo gebogebeeyay Magaalada Hargeysa. isla markaana laga soo saaray baaq ka kooban qoddobo kala duwan.\nShirkan ayaa ka qayb galayaashu kaga doodeen sidii ay Haweenku uga qayb qaadan lahaayeen saaxadda go’aan qaadashada dalka iyo sidoo kale sidii ay kaalin hor leh uga geli lahaayeen arrimaha bulshada. Halkaas oo ay saddexdii maalmood ee shirkani socday laga soo jeediyey warbixino ku saabsan arrimahaas. Haweenka isugu yimi Shirweynahan, ayaa 40 ka mid ahi ka socdeen Gobolka Maroodi jeex ee Hargeysa, halka 60-ka kalena ay ka kala socdeen 5-ta gobol ee kale. Waxaanay ka qayb galayaashaas oo ka kala tirsan Ururada Haweenka Gobollada dalka iyo sidoo kale haweenka hormoodka ka ah dhaqdhaqaaqyada deegaanada ay ku nool yihiin. Waxa xafladdii xidhitaanka goob joog ka ahaa Wasiirada Ganacsiga Cismaan Qaasim Qodax iyo Deegaanka iyo Horumarinta reer Miyiga Fu’aad Aadan Cadde.\nGebogebadii shirkaas, ugu horayn waxa hadal ka jeedisay Guddoomiyaha Dalladda Nagaad Marwo Sucaad Ibraahim Cabdi, oo sharaxaad ka bixisay ujeedada shirka. Isla markaana aad ugu dheeraatay muhiimadda Shirka.\nWaxa kale oo halkaa hadal ka jeediyay Wasiirka Ganacsiga Somaliland Cismaan Qaasim Qodax, oo ka hadlay masuuliyadda Dumarka iyo kaalinta ay Bulshada kaga jiraan.\nWasiirka Deegaanka iyo Horumarinta reer Miyiga Somaliland Fu’aad Aadan Cadde, ayaa sidoo kale isna ka mid ahaa Masuuliyiintii ka hadlay gebagebada shirkaas. Waxaanu ku dheeraaday doorka ay Haweenku ka qaataan dhismaha Bulshada.\nsidoo kale waxa halkaa hadal ka jeedisay Yaasmiin Maxamed Nuur oo ka socotay Ururka Sahan.\nBaaqii laga soo saaray shirwaynahaas ayaa wuxuu u dhignaa sidan;\n‘Ka dib markii aannu aragney kaalinta haweenka ku leeyihiin horumarka wadanka iyo dib-dhiska.\nKa dib markii aannu aragney doorka ay haweenku ku leeyihiin ka qeybqaadashada kobcinta dhaqaalaha, waxbarashada, caafimaadka iyo kaalinta siyaasaadda.\nKa dib markii aannu aragnay muhiimada ay leedahay in haweenku ka muuqan saaxadda go’aan qaadashada.\nKa dib markii aannu aragnay muhiimada ay leedahay in haweenku ka qaataan kaalin mug leh dhamaan dhinacyada khuseeya noloshooda\nKa dib markaanu aragnay baahida jirta ee dhinaca arrimaha bulshada, garsoorka, siyaasadda iyo dhaqaalaha\nWaxa annaga oo ka kooban haween ka yimid lixda gobal (Sanaag, Sool , Togdheer, Saaxil, Maroodi jeex, iyo Awdal) ee Somaliland iskugu nimi shirkan oo soconayay muddo seddex maalmood ah 25, 26, 27 December 2007. Markii arrimahaa si qoto dheer loo lafa guray waxa ay haweenka ka soo qaybgalay ka soo saareen baaq ku wajahan xukuumadda iyo golayaasha sharci dejinta oo ah sidan soo socata:\nI. HAWEENKA IYO TALADA DALKA\n-In ay dawladu xaqiijiso xuquuqda dastuuriga ah ee ku qeexan qodabadda 8aad iyo 36aad ee sinaanta xuquuqda muwaadiniinta, waxa xukuumada Somaliland iyo golayaasha sharci dajinta loogu baaqaya in ay soo saaran sharci xaqiijinaya ka qaybqaadashada haweenka ee taladda dalka.\n-Waxbarasho la xidhiidha kobcinta garaadka siyaasadda ee haweenka.\n-Sanduuq dhaqaale oo loo sameeyo haweenka\n-In wacyigalin loo sameeyo haweenka, taasoo lagu dhiirigalinayo sidii ay haweenku isuigu tiirsan lahaayeen\nII. ARRIMAHA BULSHADA Dhinaca waxbarashada -In ay dawladdu hirgaliso waxbarasho baahsan oo ay ka faa’iidaystaan dhamaan qaybaha bulshada sida dadka saboolka, reer guuraaga, hablaha guryaha lagu hayo, waa in xukuumadu ay fidiso sida dastuurka waafaqsan waxbarasho bilaash ah ilaa heer jamacadeed ah.\n-Kor u qaadida haweenka xagga waxbarshada, gaar ahaan waxbarashada dadban. In la sameeyo goobo loogu tallo galey in kor loogu qaado tayada waxbarasho ee haweenka muddo ka maqnaa waxbarashadda.\n-In la tayeeyo waxbarashadda waa in kor loo qaado aqoonta barayaasha, isla markaana loo helo mushahar ku filan.\n-Ilo dhaqaale la sameeyo , lana sameeyo xirfada shaqo abuurid?\n-In la helo qorshayaal lagu hor marinayo tayada waxbarashada dadban ee haweenka oo u dhiganta ta asaasiga ah ilaa heer jamacadeed iyo abuurida xirfado shaqo\n-Naafadda waa in la dhiirgaliyo sidii waxabarasho u heli lahaayeen.\nDhinaca caafimaadka -In wasaaradda caafimaadku soo noolayso habka saami qaybinta gobollada ee shaqaalaha xirfada leh sida dhakhaartiirta iyo kalkaaliyayaasha sare. Si loo badbaadiyo hooyooyinka iyo dhalaanka u dhinta daryeel la,aan caafimaad xilliga dhalmada\n-In la loo fidiyo tababaro joogta dhakhaatiira, kalkaaliyayasha si ay u ogaadaan howlaha caafimaad iyo in la siiyo mushahar ku filan\n-In wasaaradda caafimaadku soo saarto qorshayaal lagu horimarinayo tababaro loo fidinayo dadka deegaanka (degmooyinka, tuuloyinka) ku nool. Si loo helo dad aqoon cafimaad leh\n-In kor loo qaado tayada goobaha caafimaadka illaa heer degmo, tuulo. Taasoo loo sameynaya xurmo caafimaad(MCH) goob kasta oo ay muhiim ku tahay.\n-In la soo saaro shuruuc xakamaynaya tayada dawooyinka lana helo wax lagu xadidayo farmisiiyada sida xad dhaafka ah u furmaya ee aan aqoon caafimaad lahayn\n-Wasaaradda caafimaadka iyo wasaarada ganacsiga waa in ay si wada jir ah u soo saaraan shuruuc lagu joojinaayo dawooyinka maskax ahaan, jidh ahaan iyo caafimaad ahaanba wax yeeli kara qofka sida kuwa badala midabka\n-In la sameeyo wacyigalin lagu joojinayo gudniinka fircooniga ah. Wacyigalintaasi waa in ay gaadho wadanka oo dhan ilaa heer tuullo,degmo iyo gobal.\nIII. GARSOORKA IYO HAWEENKA -In la xoojiyo dhaqangalinta shuruucda la xidhiidha arrimaha qoyska, isla markaana la cadeeyo cidda ka masuulka ka ah hirgalinta shuruucda. Meeshana laga saarayo xeer-dhaqameedka iyo odey-dhaqameedyada.\n-Si loo yareeyo furiinka sii kordhaya wadanka waa in la dhiirigaliyo sidii loogu dhaqmi shareecadda islaamka arrimaha la xidhiidha qoyska\n-In la sameeyo shuruuc lagu xakamaynayo tacadiga haweenka loo gaysto, sida kufsiga, garaacista. Khilaafaadka arrimaha qoyska waa in lagu xaliyo shareecada islaamka oo kaliya. – In la kordhiyo goobaha adeega sharciga ee haweenka aan awoodin inay helaan adeeg sharciyeed, lana gaadhsiiyo Goballada dalka oo dhan (legal Clinic).\nIV. HAWEENKA IYO KOBCINTA DHAQAALAHA -In xukuumadu soo saarto sharciga kala xadaynta ganacsiga si kor loogu qaado dhaqaalaha ganacsatada yar yar\n-Aqoonta haweenka in kor loo qaado\n-In la adkeeyo sanduuq dhaqaale oo haweenka ganacsiga ku jiraa ay leeyihiin\n-In la xoojiyo meelaha ay ka jiraan guddiyo ganacsi ee haweenka, lana sameeyo meelaha aaney ka jirin.


Soomaali badan oo si arxan daro ah loogu dilay deegaan ku dhaw Webiga Awash | Allbanaadir.com\nHome NEWS Soomaali badan oo si arxan daro ah loogu dilay deegaan ku dhaw...\nSoomaali badan oo si arxan daro ah loogu dilay deegaan ku dhaw Webiga Awash\nWararka aan ka heleyno dalka Itoobiya ayaa sheegaya in dad Soomaaliyeed oo xoolo dhaqato ah lagu laayay deegaan katirsan dowlad deegaanka Canfarta sidoo kale xoolo badan ay dadkaasi wateen lagu dhacay.\nInta la xaqiijiyay todobo qof oo xoolo dhaqato Soomaali ah ayaa lagu dilay deegaan lagu magacaabo Hilada Qoorka oo ku dhow Webiga Awash ee mara deegaanka Canfarta, weerarkan ayaa sidoo kale lagu dhaawacay dhoor qof oo kale.\nWeerarkan dadka Soomaalida ah lagu beegsaday ayaa la sheegay in ay ka dambeeyeen maleeshiyaad Canfarta kasoo jeeda, waxaana xoola dhaqata Soomaaliyeed xilliga la dilayay la sheegay in wabiga Awash u aroorayeen.\nWeerarkan ayaa kusoo aadaya xili ay socdeen dedaalo xal looga gaarayay colaad soo noq noqotay oo u dhaxeesay xoolo dhaqatada Soomaalida iyo kuwa Canfarta, waxaana weerarkan laga cabsi qabaa in mar kale colaad hor leh abuuro.\nPrevious articleTaliyaha NISA oo hawada ka saaray barihii bulshada uu lahaa iyo hadal heyn ka dhalatay !\nNext articleQaar kamid ah Wefdigii Madaxweyne Xasan Sheekh oo lagu karaantiilay Imaaraadka


Waraaqaha Xarfaha Oo Ay Kujiraan Sawirro ters Waraaqaha Xarfaha Oo Lagu Bedelayo Sawirro\nWaraaqaha alifbeetada Qaacidaysan\nXarfaha qaabaysan ee alifbeetada. para hel ilo cusub - Instagram, fur qalabka, qor ama dhaji qoraalkaaga, ku eeg qaabab kala duwan, nuqul ka soo qaad qoraallada aad rabto oo qoraalka ku dheji Instagram, Facebook, Twitter, Youtube, WhatsApp, Twitch, TikTok ama shabakad kasta oo bulsho. Waxaa jira goobo kale oo iyaguna bixiya adeegga.\nIyadoo ay taasi jirto, waxaa jira codsiyo dhinac saddexaad ah kuwaas oo bixiya ikhtiyaarrada isticmaaleyaasha si ay ugu dhajiyaan ilo kale. Sii wad annaga si aad wax badan uga ogaatid beddelkaas oo aan u baranno sida loo sameeyo isticmaal noocyo ka dhigaya daabacaadahaaga kuwo soo jiidasho leh, kiiskan xarfaha alifbeetada oo leh sawirro.\nXarfaha qaabaysan ee alifbeetada. Haddii aad rabto fursado dheeraad ah oo ku saabsan qoraalka qurxinta, kaliya dhagsii "ku dheji noocyo badan". Fursadaha halkan ka muuqda ayaa ah kuwo aan kala sooc lahayn, waxoogaa ka leexanaya heerka iyo isku-darka kheyraadka aan wax yar ka dhexeyn, emojis iyo calaamado\n[Xarfaha alifbeetada leh sawirrada] ➡ Sidee loo adeegsadaa noocyada farta ah?\n- Waraaqaha alifbeetada oo leh sawirro. U leexashada waxaa jira dariiq lagu daro xarfaha qaabaysan oo runtii ah jilayaal qaas ah, iyo waliba emojis iyo astaamo kale. Ficil ahaan, waxay u muuqdaan sida xarfaha caadiga ah, laakiin farsamo ahaan ayaa loo yaqaan Jilayaasha Unicode\nXarfaha qaabaysan ee alifbeetada. Si kasta oo ay u yihiin madadaalo, iyaga oo si xad dhaaf ah u isticmaala iyaga ayaa siin kara aragti ah in koontadaadu ay tahay mid caadi ah.\nXarfaha qaabaysan ee alifbeetada. Waxaan ku bari doonaa talaabo talaabo, dhammaan goobaha mawduucan waxay raacaan hawlgal isku mid ah. Sidaa darteed, waa suurtagal in la doorto mid kasta oo iyaga ka mid ah, iyo kala duwanaanshaha la xiriira heerarka ayaa yaraan doona.\nXarfaha qaabaysan ee alifbeetada. Xusuusnow in iswaafajin la’aanta dabeecadda Unicode qaarkood ay dhici karto. Sidaa darteed, hubi in gabalku u muuqdo sidii la filayey Haddayna sidaas tahay, u hagaaji si aanad uga yaabin kuwa raacsan.\nLetters Xarfaha alifbeetada leh sawiro\nXarfaha qaabaysan ee alifbeetada. Weligaa ma isweydiisay sida isticmaaleyaashu wax ugu daraan soo bandhigay ilaha shabakadaha bulshada? Haddii aad wax weydiisay Instagram, Twitter, Fb, WhatsApp ama Tik Tok iyo kuwa kale, waad ogtahay inaadan ikhtiyaarro badan haysan marka ay timaado u habeynta xarfaha tan iyo markii la qoray taariikh nololeedka, faallooyinka, qoraalka, iwm waxay leeyihiin font default.\nMa jiraan wax beddelaad ah oo loo habeeyo oo wax laga beddelo iyaga oo ka dhigaya kuwo aad u qurux badan oo xiisa leh, sida ku xusan danahaaga, iska nasato! Weli waad u isticmaali kartaa xarfaha alifbeetada sawirro hab wanaagsan oo soo jiidasho leh iyada oo loo marayo tan beddele.\nLetters Xarfaha alifbeetada leh sawirro, xarfaha & farta xarfaha\nAdoo adeegsanaya xarfaha alifbeetada oo leh sawirro. Ma sameyn kartaa font, typefaces, xarfaha, jilayaasha iyo astaamaha asalka u ah cinwaanadaada warbaahinta bulshada.\nLetters Xarfaha alifbeetada leh sawirro si ay u nuquliyaan una dhajiyaan\nXarfaha alifbeetada leh sawirro si ay u nuquliyaan una dhajiyaan. Waxaan ku soo gabagabeyn karnaa in beddelka xarafka runti aadan helin xarfaha naftooda, illaa iyo inta ay yihiin jilayaasha Unicode.\nConverter Beddelka xarfaha alifbeetada oo leh sawirro\nMarka warqaddan xarfaha alifbeetada oo sawiro lagu beddelo, ha abuurin noocyo, isticmaal Calaamadaha Unicode taas oo aad ku isticmaali karto Instagram, Twitter, Pinterest, Facebook, Tumblr, Whatsapp, TikTok...\nGenerator letters Xarfaha alifbeetada leh sawirro\n1 [Xarfaha alifbeetada leh sawirrada] ➡ Sidee loo adeegsadaa noocyada farta ah?\n3 Letters Xarfaha alifbeetada leh sawiro\n4 Letters Xarfaha alifbeetada leh sawirro, xarfaha & farta xarfaha\n5 Letters Xarfaha alifbeetada leh sawirro si ay u nuquliyaan una dhajiyaan\n6 Converter Beddelka xarfaha alifbeetada oo leh sawirro\n7 Generator letters Xarfaha alifbeetada leh sawirro


Sidee baa loo fuliyaa la wareegidda iyo daryeelka ku meelgaarka ah? - Lastensuojelu.info\nLa wareegidda waxaa lala diyaariyaa sida wadajir ah qoyska\nLa wareegiddu waa borosees dheer oo sida caadiga ah si wadajir ah loola diyaariyo qoyska. Inta badan gaarista go’aanka la wareegista waxaa laga gaaraa iyadoo la fahansiiyey qoyskii iyo ilmihii.\nLa wareegidda waxaa lagu qeexaa sababteeda iyadoo qoraal ah. Shaqaalaha badbaadadda carruurta ayaa uruurinaya wax walboo saameyn ku leh arrinka, sidoo kalana dhageysanaya fikirka qoyska. Sababaha la wareegiduna waa iney ahaadaan:\nwaa in la sheegaa siday ilmaha nabadgelyadiisu khatar u gashay\nwaa in la sheegaa sida la isugu dayey in ilmaha la caawiyo iyo sababta ay siyaabahani ugu filnaan waayeen in ilmaha la caawiyo\nwaa in la sheegaa siday la wareegiddu u caawinayso ilmaha iyo sababta ay la wareegiddu ugu fiican tahay ilmaha oo ugaga fiican tahay inuu gurigiisa joogo\nWaalidka iyo ilmuhu waxay xaq u leeyihiin inay ogaadaan waxyaabaha dukumeentiyada ku qoran ee la leeyahay la wareegidda ayey sabab u yihiin. Sidoo kalana waa in loo qabanqaabiyaa kullan, kaasoo loogu sharaxayo sababaha la wareegitaanka.\nMararka qaar waxaa khasab noqota in la wareegidda la sameeyo, iyadoo qoysku uu ka soo horjeedo\nHaddii waalidka ama ilmaha oo 12 sano u buuxsantay ay ogolaan waayaan la wareegidda, maxakamadda ayey noqonaysaa inay arrinta go’aan ka gaarto. Gudiga cadaaladda ayaa arrinka ka baaraan degaya go’aaminayana, waxa ilmaha dantoodu ku jirto. Go’aanka gudiga cadaaladda waxaa racfaan looga qaadan karaa maxkamadda sare.\nArrimaha is maandhaafka ah oo dhan waa in shaqaalaha arrimaha bulshadu kala xaajoodaa qoyska. Taasina waxaa loola jeedaa, in ilmihii iyo qoyskiiba loo sheego go’aanka kala wareegista ee la gaarey, shaqaaluhu waa iney sidoo kalena u sheegaan go’aanka cidey racfaanka oga qaadan karaan iyo sidey uga qaadanayaan racfaanka.\nLa wareegiddu waa arrin mar walba dhib badan oo aan sahlanayn, ujeedada laga leeyahayna ma aha in cidna wax loogu dhimo oo lagaga soo horjeesto, ee waa in la caawiyo ilmaha iyo qoyskiisa.\nIlmaha lala wareegay wuxuu u guurayaa qoys ku meelgaar ah ama xero badbaadada carruurta oo lagu hayo carruurta.\nDaryeelka ku meelgaarka ah macnihiisu waa ilmaha lala wareegey ee lagu daryeelayo meel aan aheyn gurigiisa. lmaha lala wareegey wuxuu sida caadiga ah ku nool yahay qoys ku meelgaar ah , ama guri qoyseed xirfadeaysan ama xero badbaadada carruurta ah . Intaan ilmaha lagu meelayn meel kale oo gurigiisa ka baxsan, shaqaalaha badbaadada carruurtu waa inay soo ogaadaan in qof ilmaha ehelkiisa ka mid ah uu hayn karo ilmaha.\nIn marka la dooranayo meesha ilmaha lagu meelaynayo ee lagu haynayo, hadday suuragal tahay la tixgeliyo ilmaha asalkiisa luuqad ahaaneed, dhaqan ahaaneed iyo diin ahaaneed.\nIlmaha waa in loo sheegaa sababaha keenay in lala wareegay iyo hadafyada laga leeyahay daryeelka meelaynta. Ilmaha waa inay si ku filan ugu suurowdaa inuu la kulmo qofka shaqaalaha sooshalka ah ee arrimihiisa u xilsaaran. Ilmuhu wuxuu sidoo kale xaq u leeyahay inuu la kulmo oo la xiriiro waalidkiis iyo dadka kale ee ehelkiisa ah. Waxyaabahan oo dhan waxaa lagu qoraa ilmaha qorshihiisa macaamiisha. Kulamada iyo wada xiriiridda waalidka waxaa la xadidi karaa oo keliya, haddii ay dhibaato cad u keenayaan ilmaha. Markaasna xadidaada waa in laga gaaraa go’aan, kaasoo abiil laga qaadan karo. Ilmaha da’diisu 12 sano gaartey wuxuu xaq u leeyahay inuu hadduu rabo diidi karo inuu la kulmo waalidkiis.\nLa wareegiddu waxay soconaysaa ilaa intuu ilmuhu u baahan yahay oo dhan\nLa wareegiddu waxay socotaa ilaa wakhti aan gaar loo caddayn, taas macneheedu waa la wareegiddu waxay soconaysaa ilaa intuu ilmuhu u baahan yahay oo dhan. Intay la wareegiddu soconayso waxay ku xiran tahay tusaale ahaan siday waalidku u awoodaan inay uga soo baxaan arrimahooda iyo siday naftooda u daryeelaan wakhtiga lagu jiro meelaynta. Inta lagu jiro wakhtiga la wareegiddu socoto, badbaadada carruurtu waxay isku daydaa inay ilmaha iyo qoyska u qabanqaabiso waxqabadyada taageerada ee wax lagaga qaban karo siduu ilmuhu gurigiisa ugu soo noqon lahaa. Shaqaalaha qaabilsan ilmaha arrimihiisa waxaa waajib ku ah inuu ugu yaraan sannadkiiba mar qiyaaso in loo baahan yahay, in la wareegidda la sii wado iyo in halkaa ay ku egtahay. La wareegista waxay ku egtahay ugu danbeyn markii ilmuhu buuxiyo 18 jir oo uu qaangaaro.\nQeybi barta kullanka\nFiirso sidoo kale


Wararka Maanta: Khamiis, May 24, 2012-Ciidamada DKMG ah ee Somalia iyo kuwa AMISOM oo ku wajahan deegaanka Ceelasha Biyaha ee Duleedka Muqdisho\nGoobjoogayaal ku sugan deegaankaas ayaa sheegay in ciidamada dowladda iyo kuwa AMISOM oo wada socda ay ku sugan yihiin deegaanka KM-13 iyagoo wata qaar ka mid ah gaadiidka dagaalka oo ay ku jiraan taangiyo.\n"Ciidammo fara badan oo ka tirsan kuwa dowladda iyo kuwa AMISOM oo soo maray jidka dheer ee isku xira Muqdisho iyo Afgooye ayaa soo gaaray deegaanka KM-13, waxaana muuqda isbedel," ayuu yiri goobjooge ku sugan deegaankaas oo sababo amni awgood u qariyay magaciisa.\nGoobjoogahan ayaa sheegay in ciidamada dowladda iyo kuwa AMISOM ay waddada isku dhereriyeen iyadoo aysan jirin wax rasaas ah oo dhacaysa, iyadoo xoogaggii Al-shabaab ee ku sugnaa goobahaas ay ku sugan yihiin deegaanka KM-15 ama Siinka-dheer.\nSidoo kale, ciidamada dowladda iyo kuwa AMISOM ayaa waxaa la sheegay inay dhinaca howdka ka marayaan deegaannada ku yaalla duleedka Muqdisho, waxayna saraakiisha hoggaaminaya sheegeen inay ku wajahan yihiin degmada Afgooye ee gobolka Shabeellada hoose.\nJidka isku xira Afgooye iyo Muqdisho oo shalay gallinkii dambe xirmay ayaa saakay dib u furmay iyadoo halkaas ay ku qulqulayaa qoysas fara badan oo deegaannadaas ku noola.\nDeegaannada duleedka Muqdisho ku yaalla ayaa waxaa ka barakacaya dadkii yaraa ee ku noolaa, iyadoo ay halkaas ku dhacayaan madaafiicda ay ciidamada dowladda KMG ah iyo kuwa AMISOM tuurayaan.


Wax badan ka Ogow Qaraxyadii 11 September Ee Daaraha Mataanaha New York Warbixin\nMonday September 11, 2017 - 22:01:25 in Wararka by Ali Adan\nMaanta oo kale (Sept. 11) waxay ku beegan tahay 16-guuradii ka soo wareegtay Weerarkii loo adeegsaday Diyaaradaha Rakaabka ee la soo afduubtay ee bishii Sept. 11-dii ee sannadkii 2001-dii lagu burburiyey Daaraha Mataanaha ee Xarunta Hanacsiga Caalamiga (World Trade Center) oo ku yaalla magaalladda New York.\nHadaynu yara milicsano Dhacdada Sspt. 11, ee sannadkii 2001-kii waxaa la sheegay inay 19 Djallinyaro ka tirsan Ururka Alqaacida oo Tababar Duuliye Diyaarad lahaa si xoog leh ku qafaasheen 4 Diyaarado Rakaab oo ay u adeegsadeen Weerarkaas lagu hoobtay.\nKooxihii weerarkaasi fuliyey oo tiradooda dhamayd 19 qof oo 10 ka mid ka soo jeedeen Sacuudiga, halka kuwa kalena ka soo kala jeedeen dalalka Imaaraadka Carabta, Masar iyo Lubnaan.\nWaxay isku qeybiyeen 4 koox, kuwaasi oo afduubtay 4 Diyaarad oo 2 ka mid ah lala beegsaday Tawarka Waqooyi iyo kan Koonfureed ee Daarihii Mataanaha ee Xaruntii Ganacsiga Caalamiga..\nSidoo kale, Hal Diyaarad ayaa lagu duqeeyey Dhismaha Gaashaandhigga Maraykanka ee The Pentagon-ka, halka midda kale la toogtay iyadoo aan gaarin dhismihii hadafka u ahaa.\nDiyaaradahaasi waxaa 2 ka mid ah lahayd Shirkadda Diyaaradaha ee United Airlines iyo American Airlines.\nDuqeyntaasi ayaa la sheegay inay ku geeriyoodeen 2,995 qof, iyadoo in ka badan 6.000 oo kalena ku dhaawacmeen.\n2,606 waxay ku geeriyootay Xaruntii Daaraha Mataanaha iyo deegaanadda ku xeeran, halka 125 kalena lagu dilay weerarkii lala beegsaday Xarunta dhexe ee Gaashaandhigga ee Pentoganka.\nHaddaba, iyadoo aynu dul-mar kooban ku samaynay Dhacdadii September 11, ayaa waxaa soo baxay Caddaymo cusub oo lagu sheegay in Safaaradda Sacuudiga ku leeyihiin caasimadda Maraykanka ee Washington DC ku lug lahayd maalgelinta qaar ka mdi ah 19-kii qof ee fuliyey Weerarkii Diyaaradaha ee 16-sanno ka hor ka dhacay Mataykanka.\nWargeyska The Nork York Post ayaa maanta qoray Warbixin Cusub oo lagu sheegay in laga yaabo inay Safaaradda Sacuudiga ee Washington bixisay kharajkii Afduubayaasha u adeegsadeen Weerarkii Diyaaradaha ee Sept. 11.\nWargeyska ayaa qoray inay soo baxeen Caddaymo cusub oo muujinaya inay qoysaska ehelka la ah Kumaankii qof ee lagu dilay Weerarkii Sept. 11 doonayaan inay Dowladda Sacuudiga ku soo oogaan Dacwad kale.\n[Daawo] Feysal Cali Waraabe oo ugu dambeeyn Farmaajo shir albaabada u xiran la yeeshay iyo muuqaalkii ruxay bulshadda\n[Daawo] Oromadii oo ku dhaartay iney Somali leeynayaan si ay Somali Galbeed uga saaraan\n[Daawo] heestii Alamdheh sida loo soo jilay\n[Daawo] Shirweynahii ONLF ee Eritrea oo War murtiyeed adag ka soo baxay\n[Dhageyso] Amiirka cusub ee Al-Shabaab oo sir culus shaaciyay iyo qiyaanadda Farmaajo -Ethiopia la damacsan yihiin Somalia ?\n[Daawo] gabadh Midabkeeda quruxda badan ee Maariinka iska dhaqin oo heestii Beerkaan u seexdaa si qurux badan u soo qaaday\n[DAAWO] SANJAY DUTT OO KUFSADEY 300 BOQOL OO GABDHOOD\n[Daawo] seddex Nin oo Ogaadeena oo kun dollar lagu iibsaday Hargeysa kadibna Ethiopia ayaa loo dhiibay\n[Cod sira Farmaajo] oo AA Warsame iyo Dahir Alasow shirqool iyo been abuur la damacsan\n[Daawo] xulka heesaha ugu shidan sanadka 2018 iyo Fanaaniinta qaaday\n[Daawo] ololaha qabiil ee diyaaradda Ocean iyo Video laga duubay maalintii la qafaalay Afhayeenka Galmudug\n[Daawo] Hees Dhaanto Qalbidhagax dhashii boqorkow soo dhawoow


Axkaamta Soonka – Qaybta 4aad - Somaliland Post\nHome News Axkaamta Soonka – Qaybta 4aad\nAxkaamta Soonka – Qaybta 4aad\nTimirtu waa geed loo bogay guud ahaan manaafacaadkiisa, gaar ahaanna macaankiisa. Waxa lagu ammaanay Diinta Islaamka marar badan, yadoo sidoo kale uu Rasuulku CSW ku arooriyay ummadda inay cunaan. Si gaar ah, waxay u wanaagsantahay marka uu afurayo qofku.\nDaraasado badan ayaa muujiyay in cunnidda timirtu aad ka quudato maalintii 7 xabbadood ay ( 100 g oo timir ah) ay daboolayso baahiyaha maalin laha ah ee uu jidhku uga baahanyahay macdanaha: magniisiyam, manganiis, ayroonta, bataasiyamta iyo sidoo kale kaalsiyamta.\nIntaa waxa dheer in timirtu ay ka kooban tahay jaadadka kala duwan ee faytamiinada ee jidhku u baahanyahay. Tusaale ahaan, waxa laga helaa faytamiin A, faytamiin B ( weliba waa Faytamiin B2 ama Riboflavin qofba siduu u yaqaano, thiamin). Waxaan isna aan meesha ka maqnayn Foolik faytamiinka la yidhaahdo. ( Dadka qaarna u yaqaanaan faytamiin C).\nKu darsoo, timirtu waxay ka kooban tahay maaddo muhiimaddeeda aan ka wada dharagsannahay – fuluwariin. Ta ka sii daran waa in shan-laab qaddarka fuluwariin ee laga helo midhaha laga helo timirta. Waxaad ka war-qabtaa akhriste in dawada aan ku cadayanno ay ku jirto fuluwariin. Sidaa si la mid ah, waxay ku jirtaa timirta – suus ilkaha gala innagga dheer haddii aan quudanno, bi idni Allah.\nDheef-Shiidka:Timirtu waxay si mug leh uga qeyb qaadataa dheef-shiidka qofka yadoo dar-dargelisa si dhakhso ah inay u gutaan hawshooda xubnaha loogu talo galay. Si gaar ah waxay ugu habboon tahay qofka sooman. Tusaale ahaan, marka uu cunno xabbadda ugu horreysa ee timir ah ayaa waxa soo noqda boqolley sarreysa oo tamartiisa ah, waxa si tartiib ah u bilaabma dheef-shiidkiisa; waxaana tiraab suuban laga helaa afkiisa udgoonku ka burqanayo. Nebiga SCW waxa ka sugan inuu yidhi, “ Midkiin kolka uu afurayo, ha ku afuro dhawr xabbo ah timirta rudubka, haddii aanu heysanna timir, haddii aanu helayna biyo; biyuhu waa daahir ee.”


Xulafada Boqortooyada Sucuudiga oo 13 qodob shuruud uga dhigay Qatar- Warbixin\nHome WARARKA Xulafada Boqortooyada Sucuudiga oo 13 qodob shuruud uga dhigay Qatar- Warbixin\nRiyadh/Doha(Berberanews):-Boqortooyada Sucuudiga iyo qaar ka tirsan Xulufadaha Carabbeed ee uu hoggaamiyo ee horraantii bishan xidhiidhka u jaray Qadar, aya Dalab ka kooban 13 Qodob oo ad-adag u gudbiyey dawladda Qadar, kuwaas oo ay ka mid yihiin inay xidho Telefeshinka Al-Jaziira, inay xidhiidhka u jarto Iiraan, inay xidho Saldhig Millateri oo Turkigu ku leeyahay qadar iyo kuwo kale, haddii ay rabto inay la heshiiyaan oo ay Xayiraadda ka qaadaan Xulufada Xidhiidhka u jaray Qadar.\nDawladaha Sacuudiga, Masar, Isu-tagga Imaaraadka Carrabta iyo Baxrayn, ayaa ka dalbatay Qadar in ay albaabbada u laabto guud ahaan Warbaahinta Al-Jazeera, in ay Magdhaw ka bixiso khasaaraha iyo dhibaatooyinka dhawrkii sano ee u dambeeyey ay si toos ah iyo si dadbanba ugu lug-lahayd Qadar ee waddamada Carabta ka dhacay, in ay joojiso taageerada Ururrada Argaggixisada loo aqoonsaday oo markii horeba ay dalalkaasi ku eedeeyeen inay Qadar Maalgeliso, sida Xamaas, Daacish iyo kuwo kale. Qodobbadaas oo u muuqdo kuwo culus oo qaarkood ay adagtay fulintoodu, ayey Afarta Dawladood ee soo saaray ka dalbadeen Qadar inay muddo toban maalmood ah kaga go’aan gaadho.\nEedaynta ay Sucuudiga iyo Xulufadiisa Carbeed ku u jeediyeen markii ay xidhiidhka Siyaasadeed, Ganacsi iyo isu-socodka-ba u jareen u jeedeen oo ah inay Qadar maal-geliso Argaggixisada iyo Ururrada Xag-jirka ah, ayey Qadar ku tilmaantay eedayn aan xaqiiqda waafaqsanayn oo aanay waxba ka jirin, waxaanay wakhtigaas ku doodday inaanay waxba ka jirin eedaymahaas.\nQadar ayey labo toddobaad saaran tahay xayiraad dhaqaale, mid dublamaasiyadeed iyo weliba mid dhinaca isu-socodka ah oo ay ka xidheen Dalalkaasi Xuduudaha ay la wadaagaan ee Cirka, Badda iyo Dhulkaba. Arrintaas oo aan la filaynin, ayaa noqotay culayskii ugu waynaa ee dalalka Khaliijka ka dhacda muddo tobannaan sano ah.\nHaddaba, Sida ay ku warrantay Wakaaladda Wararka ee AP oo heshay Liiska 13 Qodob ee ay Afarta dawladood ee Sucuudiga, Masar, Baxrayn iyo Isu-tagga Imaaraadka Carabta ee Dubai u gudbiyeen Dawladda Qadar ee ay ka dalbadeen inay muddo toban cisho ah kaga baaraan-degto ama kaga go’aan gaadho, ayaa iyaga oo turjuman waxay u dhignaayeen sidatan:-\nInay Qadar Xidhiidhka oo dhan u jarto Kooxda Ikhwaanu Muslimiinka Masar oo dalalka kale ee Carabta laga mamnuucay.\nInay si deg deg ah u xidhto Saldhigga Millateriga ee uu Turkigu ka dhisanayo gudaha dalka Qadar, xidhiidhka wada-shaqeynta Millateri-na ay u jarto Turkiga.\nInay xidhto Telefishinka Al-Jazeera iyo Laamaha Warbaahineed ee xidhiidhka la leh.\nInay u diido inay dhalasho siiso Muwaaddiniinta Afarta dal ee xidhiidhka u jaray, kuwa hadda joogana ay dalkeeda ka ceydhsio. Waxay sheegeen in taasi ay horseedi doonto in Qadar aanay faragelin ku sameyn arrimaha gudaha ee dalalkaasi.\nInay dalalkaasi ku soo wareejiso Shakhsiyaadka loo haysto inay ku kaceen falal argaggixisnimo ee dalkeeda ku nool.\nInay joojiso maalgelinta kooxaha uu Mareykanku ku sheegay inay yihiin Argaggixiso.\nInay Macluumaad badan ka bixiyso Kooxaha mucaaradka ah ee ay Qadar maalgelisay ee ku kacsan ama ka soo horjeeda Sucuudiga iyo dalalka kale.\nInay joojiso maalgelinta kooxaha Mucaaradka ku ah dalalka Sacuudiga, Imaaraadka, Masar iyo Baxrayn.\nInay u dhaqanto si waafqasan danaha dhaqaale iyo siyaasadeed ee dalalka ku jira Golaha Khaliijka.\nInay joojiso si dadban u maalgelinta Warbaahinta kala ah; Carabiya21 iyo Middle east Eye.\nInay bixiso Lacag Ganaax ah oo aan la sheegin caddadkeeda oo ah magdhawga saameynta ka dhalatay Siyaasadaha kahladan ee ay Qadar ku dhaqmeysay muddo sannado ah.\nInay 10 maalmood gudahood ku aqbasho dallabaadkan.\nInay aqbasho baadhitaanno iyo daba-gal joogto ah oo lagu eegayo sida ay u fulineyso dalabaadkan bilaha iyo sannadaha soo socdo.\nShuruudahan, ayaa lagu dhawaaqay ka dib markii Wasiirka Arrimaha Dibedda ee Maraykanka Rex Tillerson uu dalalka ay Qadar deriska yihiin ugu baaqay in dalabkoodu uu noqdo mid sabab leh oo wax laga qaban karo. Hase-yeeshee, inkasta oo aanay dawladda qadar weli si rasmi ah uga hadal, haddana lama garan karo inay Qadar aqbali doonto dhammaan fulinta 13-kaas Qodob.\nMasuul u hadlay Warbaahinta Al-Jazeera, ayaa Qaybta Dunida la hadasha ee BBC World u sheegay in Dalabkan Waddamada Carabtu ku xidheen Qadar ee mid ka mid ahi dhigayo inay xidho Warbaahinta Al-Jazeera uu yahay mid aan la aqbali karin, isla markaana ay muujiyeen inay ka soo horjeedaan Xorriyadda hadalka iyo Madax-bannaanida Fikirka Bulshooyinka ku dhaqan waddamadooda iyo Xuquuqda War-helidda ee Qof kasta oo nooli xaq u leeyahay inuu Xog helo oo wax ka ogaado wada ka dhacaya dunida iyo dalka uu ku nool yahay-ba.\nSaxafiyiintu waxay sheegayaan in Jahwareer uu haysto Maraykanka oo raadinaya sidii uu ku xallin lahaa khilaafkan, taas oo ka dhalatay wakhtiga ay qaadatay in Sucuudiga iyo dalalka kale ay si rasmi ah u soo gudbiyaan waxa ay dalbanayaan, isaga oo Madaxweynaha Maraykanka Donald Trump markii ay dalalkan Sucuudigu hoggaaminayaa xidhiidhka u jareen Qadar horraantii bishan June 2017-ka, sheegay inuu arrinta Qadar aad ugaga hadlay Shir Hoggaamiyeyaasha Islaamka iyo Isaga ku dhex-maray magaalada Riyadh ee Caasimadda Sucuudiga dhammaadka bishii hore, isaga oo Trump ku faanay in hadalkiisu soo dedejiyey go’aanka Carabtu gedoomiyeen Qadar.\nWaddamada laga dalbaday dawladda Qadar inay xidhiidhka u jarto ee Iiraan iyo Turkiga, ayaa markii la gedoomiyey u gurmaday Qadar, isla markaana Diyaarado Cuntooyin kala duwan iyo Dawooyin ah u raray Qadar, isaga oo Turkigu ku dhawaad Boqol Diyaaradood oo Cunto iyo Dawo sida u diray Qadar oo ah Saxare aan wax-soo-saar lahayn, isla markaana Cuntooyinka iyo Qudaarta ka qaadan jiray dalalka Xidhiihdka u jaray. Dawladaha Turkiga iyo Kuweyt, ayaa hore u sheegay inay dhex-dhexaadinayaan Qadar iyo Xulufada Carbeed ee Sucuudigu hoggaamiyo.\nSucuudigu oo hormuud ka ah go’aanka lagu gedoomiyey Qadar, intii khilaafku jiray waxa uu armay inaanay Xajka sannadkan Muwaaddiniinta Qadar ka qaybgeli doonin, halka uu Muwaaddiniinta dalkaas ku amray inay waddankiisa ka baxaan, kuwooda ganacsiyada ku lihina xidhaan, sidoo kalena amray in la tarxiilo Geel Qadar laga leeyahay oo Dhulka Sucuudiga joogay, arrimahaas oo noqday kuwo lala yaabo oo laban-laabay Culayska uu Qadar saaray. Balse, Tallaabooyinkaas ayey Dawladda qadar hore ugu tilmaantay kuwo lala yaabo oo muujinaya Cadaawad iyo in aan la dhawrin Xuquuqaha Diiniga ah iyo kuwa Aadamahan ee Caalamka toona.\nDawladda Soomaaliya, ayaa iyadu mawqif dhex-dhexaadnimo ka qaadatay go’aanka Sucuudiga iyo Xulufada Carbeed ee uu hoggaaminayaa ku gedoomiyeen Qadar, iyada oo Xukuumadda Federaalka Soomaaya go’aankaas ka dib War ay soo saartay ku sheegtay inay dhex-dhexaad ka tahay khilaafkaas, isla markaana soo jeedinayso oo ay ku baaqayso in khilaafkaa la xalliyo, iyada oo loo marayo Jaamacadda Carabta iyo Ururka Islaamka oo ay Soomaaliya, Qadar iyo dalalka kaleba Xubno ka wada yihiin.\nHase-yeeshee, Dawladaha Liibiya, Jabuuti, Eritrea, kuwo kale iyo Somaliland oo aan iyada weli la aqoonsan, ayaa taageeray go’aanka ay Sucuudiga iyo Xulufadiisu ku gedoomiyeen Dawladda Qadar, waxaaanay taasi sababtay in Qadar Ciidammo Millateri ah oo nabad-ilaalin 8 sano uga joogay Dhulka ay 2008-dii ku dagaallameen Jabuuti iyo Eritrea.\nCabdifataax I. Mursal\nPrevious articleMujaahidiin Taallooyin looga sameeyay Aw-Barkhadle\nNext articleQaar ka mid ah xildhibaannada Baarlamaanka Somalia oo mooshin ka gudbiyay Raysal-wasaaraha


FILISH oo digniin iyo amar kasoo saaray arrin muran badan ka dhalisay Muqdisho - Caasimada Online\nHome Warar FILISH oo digniin iyo amar kasoo saaray arrin muran badan ka dhalisay...\nFILISH oo digniin iyo amar kasoo saaray arrin muran badan ka dhalisay Muqdisho\nMuqdisho (Caasimada Online) – Guddoomiyaha gobolka Banaadir oo sidoo kalena ah duqa Muqdisho, Cumar Filish ayaa si adag uga hadlay xarumo magaalada Muqdisho ka billaabay wax-ka-bedelka qaab-jireedka dumarka, taasi oo muran badan dhalisay.\nGuddoomiye Filish ayaa ugu horeyntii sheegay in uusan kasoo horjeedin in dumarka is qurxiyaan, hase yeeshe aysan aqbali doonin maamulkooda wax kasta oo ka hor-imaanaya dhaqanka iyo Diinteena.\nWaxa uu sheegay in ay albaabada u laabeen xarumo lagu weeyneynayo bishimaha dumarka, isagoona digniin u diray xarun kasta oo caafimaad oo isku deyda inay arrintaas billowdo, taasi oo uu sheegay inay xiri doonaan.\nGuddoomiyaha ayaa xusay in goobaha Ganacsiga markii ruqsada la siinayo aysan si faah-faahsan u sheegin waxyaabaha ay qabanayaan, wuxuuna carabka ku adkeeyay in ruqsada lagala laaban doono goob kasta oo lagu arko arrintaas.\nHadalkaan ayaa kusoo aadaysa xili labo cisho ka hor ay dowladda federaalka Soomaaliya albaabada isugu dhufatay xarun dadka jirkooda lagu qurxiyo oo dhawaan laga furay magaalada Muqdisho ee caasimadda Soomaaliya, taasi oo ay xoog ku galeen ciidamada.\nMaalmihii ugu dambeeyey waxaa baraha bulshada, gaar ahaan kuwa Soomaalida qabsaday muuqaalada gabdho ku faanaya in faruuryaha loo weeynayey iyo qeybaha dambe, midaasi oo sharci ahaanteeda dood ka dhex dhalisay bulshada.


Booliiska Shiinaha oo xiranaya ookiyaal lagu aqoonsanayo wajiyada dambiileyaasha – Breaking News,Business, Kenya, Somalia, Politics, Lifestyle, Sports\nBooliiska Shiinaha oo xiranaya ookiyaal lagu aqoonsanayo wajiyada dambiileyaasha\n← Dhaqtar dad badan qaadsiiyay cudurka HIV\nMaanta oo Khamiis ah muddo sanad ah ayaa ka soo wareegtay markii xillka madaxtinimada dalka loo doortay madaxweyne Maxamed Cabdullaahi Farmaajo 8dii Feberaayo sanadkii 2017-da. Madaxweyne Farmaajo ayaa khudbad uu habeenkii doorashada dhaarta kaddib uu jeediyay balan-qaaday in uu wax ka qaban doono, Amniga, hergalinta Cadaallada iyo caawinta sida uu hadalka u dhigay dadka saboolka ah. Hadaba si kooban waxaa qormadan ku eegi doonaa wax yaabihii u qabsoomay dowladda iyo caqbaadihii soo wajahay muddadaa sanadka ah. Madaxweyne Farmaajo ayaa 23kii bishii Feberaayo u soo xushay in uu dalka ra’iisal wasaare ka noqdo Xassan Cali Kheyre oo beeshii Marso soo magacaabay gole Wasiirro kooban 26 Wasiir, 26 Wasiir Ku-xigeen iyo 15 Wasiiru-dowle. Dadka falanqeeya siyaasada ayaa qaba in dowladda madaxweyne Maxamed Cabdullaahi Farmaajo ku guuleystay muddadii koobneyd oo ay jirtay dib u habeynta ciidamada qalabka sida iyo dhismaha ciidamo isku dhaf ah oo meelaha qaar sida Puntland iyo Jubbaland durbaba laga bilaabay hergalinteeda. Abuukaate Max’uud Axmed Xassan oo horay Wasiir uga soo noqday xukuumaddii ra’iisal wasaare Saacid, ayaa sheegay in dowladdo ku guuleystay bixinta mishaaraadkii shaqaalaha iyo ciidamada oo ku dhawaad muddo 8 bilood ah ka maqnaa. Dhinaca wax ka qabashada Amniga ayuu sidoo kale ku amaanay dowladda dhismaha ciidamo gaar ah oo ka shaqeeya xasilinta caasimada kuwaa oo meesha saaray qaraxyadii joogtada ahaa marka laga reebo Qaraxii 14kii October ka dhacay Isgoyska Zoobe. Siyaasiga Maxamed Max’uud Guulleed Gacma- Dheere oo horay xilal uga soo qabtay dalka ayaa sheegay in muddo sanad ah dowladdu gaartay xasilooni siyaasadeed iyadoo si wanaagsan ay u wada shaqeeyeen Madaxtooyada iyo Xukuumada oo dhif iyo naadir aheyd in ay muddo sanad ah ku dhameystaan buuq la’aan marka loo eego dowladdihii ka horeeyay. ‘’Waxaa ka mid ah waxyaabaha dowladdu ay ku guuleysatay in markii ugu horeysay dib loo soo celiyay in hawadii Soomaaliya dalka laga maamulo, waxaa ka mid ah isla xisaabtan dowladda dhaxdeeda ah, waxaa ka mid ah in madaxweyuhu socdaalkii ugu dheeraa uu ku maray gobollada dalka iyo mashaariicdii la dhagax-dhigay oo dhamantood lagu tilmaami karo hormar ay dowladdu gaartay’’ ayuu yiri Gacma –Dheere. Wax qabadka dowladda ayaa sidoo kale waxaa qeyb-weyn ka ah sii deynta Boqolaal Maxaabiis Soomaaliyeed ah oo ay dowladdu ka sii deysay qaar ka mid ah xabsiyada wadamada dunida, kuwaa oo qaarkood dalka dib loogu soo celiyay, maxaabiistii ugu badneydna dowladdu waxaa ay ka soo celisay dalka Itoobiya oo ay muddo dheer ku xirnaayeen. Soo afjarista xiisadii Galmudug iyo Ahlu Sunna ayaa lagu tilmaamayaa mid ka mid ah guulihii ugu waaweynaa oo ay dowladdu gaartay. Laakiin dhinaca kale dowladda ayaa lagu dhaliilayaa in aysan wali waxba ka qaban arrimaha Garsoorka iyo Cadaallada oo ka mid ahaa balanqaadyadii madaxweynaha sida uu sheegayo Abuukaate Max’uud Axmed Xassan. ‘’Waxey aheyd markii uu madaxweynaha kursiga ku fariistayba in si deg deg ah Cadaallada wax looga qabto, tusaale ahaan in la dhiso guddigii Cadaallada, taa la oran waa gaabis ku yimid mid ka mid ah ballaan-qaadyadii ugu waaweynaa ee madaxweynaha’’ ayuu yiri Abuukaate Max’muud. Xukuumada marka la eego muddadaa sanadka ah waxaa soo wajahay caqabado siyaasadeed gaar ahaan u gacan-galintii dowladda Itoobiya Cabdikariin Sheekh Muuse Qalbi-Dhagax oo ay xukuumaddu kala kulantay dhaleeceyn iyo cambaareyn weyn. Waxaa sidoo kale xilalkii ay hayeen isaga tagay ama laga qaaday, Wasiiro, taliyayaal ciidan iyo guddoomiyihii gobolka Banaadir Taabit Cabdi Maxamed. Dowladda ayaa sidoo kale muddadaa sanadka ah wajahday caqabado siyaasadeed oo aad u waaweyn sida go’aankii ay ka qadatay Khilaafka Wadamada Khaliifka iyo dowlad gobolleedyada qaarkood oo arintaa ku gacan-seyray kaddib markii ay taageero u muujiyeen Isbaheysiga ay horkacayaan Sacuudiga iyo Imaaraadka iyaga oo ka so horjeestay go’aanka dowladda ee dhaxdhaxaadnimada ku saleysan. Sidoo kale dowladda ayaa wajahday mucaaraddad weyn uga imaneysa Siyaasiyiin horey xilal uga soo qabtay dalka, laakiin dowladdu u aqoonsatay shaqsiyaad Qaran dumis ah oo ka shidaal qaadanaya dowladdo shisheeye, taasoo sababtay weerarro khasaare dhimasho sababay oo dowladdu ay ku qaaday qaar ka mid ah siyaasiyiintan. →


SUXULOOW WAA SAXAR – dhugasho\nSoomaalidu waxa ay ku maahmaahdaa ‘ili ayaan badanaa, hareeraheeduna ayaan daranaa’. Odhaah kale ayaa u dhigan sidan “Ileey ama\nitaal lahow, ama ayaan lahow, waxana ay dooratay ayaankii!” Waxa ay se ila tahay in ishu aanay wax dheeraad ah ka sidanin jidhka intiisa kale bal se “ayaan badnaanteeda” loo tiirin karo uun aragga ay iska arki karto halisaha oo markaa ay baalasha is-qabadsiiso ama (iyadoo kaashanaysa maanka) ay dhinac isaga barbariso halis ku soo fool leh. Ishu aad bey ugu nugushahay walxaha soo-galowtiga ku ah gurigeeda ama baradeeda.\nWaxa ugu yar ee dhibaatayn kara waxa ka mid ah saxarka. Doorroonaanta araggu u leeyahay noolaha awgeed, dadku ma fududaystaan waxa ugu yar ee soo gaadha isha. Markiiba qofku waxa uu cid kale ka raadsadaa gacan siin. Ciddaasina si hagar la’aan ah ayay ugu fidiyaan wixii samato bixin ah. Markiiba waxa la arki karaa qofkii isha saxarku ka gaadhay oo isu dhiibay qofkii kale ee uu wax-tar biday. Indhaha ayuu u kala qabtaa, marna baalasha ayuu kala jiidaa, mar kor marna hoos eeg buu ku yidhaahdaa, isagoo indhaha ku biniininaya oo raa- dinaya meesha ay taallo walaxda soo-galowtiga ah. Haddii ay dhibtu ka timid ciid ay sidatay saxar-qaad dabayleed, waxa uu isku dayaa in uu xoog ugu\nafuufo isha gudaheeda, isa- goo neef ka buuxiyay labada can, dibnahana (bushimahana) soo ururi- yay si uu u xoojiyo xawaaraha neefta – in ku filan in ay isha ban- naanka ka soo\ndhigto ciid yar oo ay ilmo qoyso sida uu u kala daran yahay xanuunku, mararka qaarkood, sanka ayaa isha la ooya oo biyo ka yimaaddaan. Waxay kaloo Soomaalidu rumaysan tahay in ishu liqdo walxaha qaarkood sida cidda iyo saxarrada yaryar. Ha yeeshee, mararka qaarkood, siiba arooryada hore, waxa dacallada isha lagu arkaa xafajo ay la socdaan wax ka mid ah walxihii soo-galowtiga ahaa. Islaamaha qaarkood baa la yidhaahdaa hoodo ayay ku leeyihiin saxar bixinta iyagoo carrabka caaraddiisa ula taga isha oo ku maraanmara. Wax- ana la rumaysnaa in carrabku si dhibirsan dibedda uga soo dhigi karo isha. Farsamo kale ayaa iyana ah in maro yar la isugu laablaabo si ay caarad dhuuban u yeelato oo badiba candhuuf lagu qoyn jiray (gab aabsiga biyood awgeed) marka la helana biyo lagu qooyo, ka dibna saxarka ama ciidda lagu soo qaadi jiray. Haddii ay ishu yeelato kaar iyo garaac badan, waxa la yeeli jiray in dacasha hoose ee dhegta xigta dhinaca isha dhibaataysan lagu xidho xadhig yar, waxana la arki jiray in kaarku ka yaraado.\nWaana hab-maarayneed u dhigma farsamo wax- iskula-daal (dabiib) ka jirta dalka Shiinaha oo loo yaqaanno Akubanjar (acupuncture) – oo ku salay- san turqin la abbaarsiinayo meel aan badiba ahayn meeshii ama xubintii jirranayd si bogsiin ama lad- naanshiiyo loogu helo. Arrinta ugu la-yaabka badani waxa ay tahay in suxulka loo adeegsado maaraynta saxarka, siiba marka la doonayo in ay ‘ishu saxarka liqdo’ oo maarayn kale loo waayo. Mar kan oo kale inta isha la isku qabto ayaa suxul qof kale guudka lagaga marmarin jiray. Waana ta ay Soomaalidu odhon jiray “Suxuloow waa Saxar!” iyada oo aad mooddo in lagu cabsi gelinaayo sax- arku in uu ka muquurto meesha.\nQAYBTA HOGGAANKA HORUMAR- INTA KORITAANKA MASKAXDA


Nolosha Finland > Qoyska > Waa maxey qoys? > Qoyska halka waalid leh\nQoysaska halka waalid leh waa wax ku badan Finland. Cunuggu wuxuu ku dhalan karaa guur la’aan ama waalidka ayaa isfuray.\nQoyska halka waalid leh, mid ka mid ah waalidiinta ayaa caruurta la degen lamaane la'aan. Markaas waalidku wuxuu noqon karaa mas’uulka cunugga ee kaliga ah ama wadajirka ah. Kuwa ilmaha wada jirka masuulka uga ah (yhteishuoltaja) waxay markale si wada jir ah labada waalid uga heshiinayaan arrimaha la xiriira caruurta.\nMas’uulnimada wadajirka ah, Waalidiinta sida wada jirka ah ilmaha mas’uulka uga ah, waxay si wada jir ah go’aan uga gaarayaan arimo faro badan. Arimahaas waxaa ka mid ah caruurtamagacooda\nmeesha ay dagayaan\nisticmaalka hantida caruurta\nMas’uul ka wada ahaanshada caruurta waxaa shardi u ah inay waalidiintu si wada jir ah uga wada shaqayn karaan danaha caruurta sida ugu wanaag badan caruurta. Tusaale ahaan dalabka baasaboorka waa in loo helo ogolaanshada labada waalid.\nWaalidka Kaligisa ah ayaa go’aan ka gaaraya arrimaha khuseeya caruurta. Masuuliyiinta dawlada, sida xanaanada caruurta, iskuulka waxay macluumaadka caruurta siinayaan kaligi daryeelaha caruurta oo kaliya. Si kastoo ay ahaataba waalidka kale ayaa go'aan ka gaaraya daryeelka iyo barbaarinta cunugga marka uu cunuggu isaga la deggan yahay.\nGuurka iyo wada daganaanshdaba waalidiintu waa inay go’aan ka gaaran cidda ilmaha mas’uul ka noqonaysa, lacagta kaalmada nolosha caruurta, degaanka iyo xaq u yeelashada la kulanka caruurta. Wixii warar dheeraad ah ka akhriso bogga internetka InfoFinlandi Caruurta waalidiintoodu is-fureen.\nCaruurta waxaa la soo adabtigarayn karaa kali. Soo korsashada ilmaha waxaa lagu qariraa sharciga soo korsashada.\nUrurka qoysaska halka waalidka leh (Yhden Vanhemman Perheiden Liitto) wuxuu bixiyaa macluumaad isla markaasna wuxuu hawlo u qaban-qaabiyaa qoysaska halka waalid leh. Bogga Internetka ee Finlex ayaad ka akhrin kartaa sharciyada la xiriira daryeelka iyo xuquuqda la kulanka caruurta.\nUrurka qoysaska yar yar waa urur qaran oo ay aasaaseen waalidiinta kaliggod caruurta haysta, kaas oo waxqabad u abaabula qoysaska xubnaha ka ah.\nSharciga daryeelka caruurta iyo xuquuqda la kulanka caruurtaFinnish | Iswidish | Ingiriis\nMacluumaad loogu talogalay qoysaska halka waalid lehFinnish\nWax qabad loogu talogalay qoysaska yar yarFinnish | Ingiriis\nLabada waalid waxay mas'uul ka yihiin masruufka cunugga kayar 18 sano, inkastoo aysan meel wada deganayn. Marka ay waalidku isfuraan waa inay ka heshiiyaan masruufka cunugga iyo kaalmada masruufka (elatusapu) ee suurtagalka ah.\nTirada kaalmada masruufka waxaa loo xisaabayaa si waafaqasan baahida masruuf cunugga iyo awoodda masruuf bixin ee waalidka. Baahida masruufka cunugga waxaa loola jeedaa tiro laca ah oo ku baxeysa nolosha cunugga bil kasta. Waxaa ku jira tusaale ahaan kharashka ku baxa cuntada, dharka iyo kharashka ku baxda xannaano-maalmeedka ee suurtagalka ah. Masruufka uu cunuggu u baahanyahay waxaa waalidka loogu qeybiyaa hab waafaqsan awoodooda. Awoodista bixinta masruufka waxaa loo xisaabayaa iyadoo laga jarayo dakhliga marka hore canshuuraha, iyo kharashaadka kale ee qasabka ah. Waxaad caawimaad dhinaca xisaabinta masruufka ah weydiisan kartaa ilaaliyaha danaha carruurta (lastenvalvoja) ee degmadaada.\nKaalmada masruufka waxaa haboon in laga sameeyo heshiis qoraal ah, kaas oo ay gudoonka soohaalku xaqiijiyaan. Heshiiska sidan oo kale loo xaqiijiyay wuxuu rasmi ahaan lamid yahay go’aan maxkamadeed. Ka codso xaqiijinta ilaaliyaha danaha carruurta ee degmadaada.\nHaddii aysan waalidku ka heshiin kaalmada masruufka, waxay caawimaad ka heli karaan heshiisiinta arrimaha qoyska. Marka ugu dambeysa waxaa arrinta xal looga gaarayaa maxkamadda. Macluumaad dheeraad ah oo ku saabsan heshiisiinta arrimaha qoyska waxaad ka heleysaa bogga InfoFinlandi Furiin.\nXaaladaha qaarkood marka lagu jiro waalidka cunuggu la deggan wuxuu Kelada ka codsan karaa kaalmada masruufka.\nKelada waxaad ka codsan kartaa kaalmada masruufka marka lagu jiro xaaladaha soo socda:\nXaq ayaad u leedahay in aad caawimaadda masruufka ka hesho waalidka kale, laakiin waalidka ayaan bixin lacagta.\nCaawimaadda masruufka lama xoojin karo, sababtoo ah dakhliga waalidka kale ayaa yar.\nCaawimaadda masruufka ee la xoojiyay ayaa ka yar taageerada masruufka, sababtoo ah dakhliga waalidka kale ayaa yar.\nCunug ayaad kaligaada soo qaadatay si aad u korsato.\nCunuggu wuxuu ku dhashay guur la’aan, aabaha lama xaqiijin cunugguna ma lahan labo waalid oo uu saaran yahay waajibka masruufkiisa.\nCunuggu wuxuu ku dhashay xiriir guur oo ka dhexeeyay hooyada lamaanaheeda dumarka ah, laakiin cunuggu ma lahan aabo la xaqiijiyay lamaanaha hooyaduna korsasho ahaan uma qaadan cunugga.\nWaad heli kartaa kaalmada masruufka haddii aad Finland u deggan tahay si rasmi ah. Sidoo kale waad heli kartaa kaalmada masruufka haddii aad Finland shaqaale ahaan uga timid wadan kale oo Midowga Yurub ama wadan ETA ah iyo weliba Switzerland. Kaalmada masruufka waxaa xaq u leh cunug Finland si rasmi ah u deggan ama si ku meelgaar ah dibadda u jooga ugu badnaan muddo 6 bilood ah.\nMacluumaad dheeraad ah ku saabsan taageerada masruufka waxaad ka heleysa Kelada.\nMacluumaad ku socda waalidiinta ay ku waajibtay quudintaFinnish\nLacagta cawinaad nolosha iyo lacgta kaalamada ee la siiyo qofka kaligeed caruurta haysaFinnish | Iswidish | Ingiriis\nFuriinka Finland gudaheedaFinnish | Ingiriis | Ruush | Estoniyan


DP World oo gashay heshiis cusub ay ku bahdileeyso Soomaaliya iyo Satellite-ka oo kashifay - Caasimada Online\nHome Warar DP World oo gashay heshiis cusub ay ku bahdileeyso Soomaaliya iyo Satellite-ka...\nDP World oo gashay heshiis cusub ay ku bahdileeyso Soomaaliya iyo Satellite-ka oo kashifay\nMuqdisho (Caasimadda Online) – Shirkadda DP World ayaa lacag hal bilyan oo doolar ah ku kireysatay dekadda Port de Banana ee Jamhuuriyadda Dimuqraadiga ah Congo.\nDekaddan oo nooca macmil ka ah, lagana dhisay halka ay iskaga darsamaan Wabiga Congo iyo badda Atlantic ayaa dhererkeedu waxa uu ka yar yahay 75m, halka doomaha ku soo xirta ay yihiin nooca yar yar, iyadoona halkii mar aysan dekedda ku soo xiran Karin wax ka badan hal doon.\nDP World waxa ay sheegtay in lacag dhan 350 Malyan oo doolar ay u qoondaysay dib u dhiska dekedda oo kaliya, halka 650-Malyan ay ku horumarinayso kaabeyaasha dhaqaalaha ee deegaanka dekedda iyo mashaariic kale oo shaqo abuur oo ka mid tahay magaalo warshadeed laga hirgelinayo deegaankas.\nDowladda Congo ayaa shaacisay in saamiga dekeddan ay ka qaadanayso uu yahay 30% halka DPW ay leedahay 70%, arrinkan oo dad badan oo Soomaaliyeed soo xasuusiyey heshiiskii dekedda Berbera ee muranka dhaliyey.\nDP world ayaa warsaxaafadeed ku saabsan arrinka ku tilmaamtay sida ay u yartahay dhulka dekeddaani, maadama dalka Congo uu 37km qura kala wadaago biyaha badda Atlantica, balse waxa ay sheegeen in ay ku faraxsanyihiin heshiiskan mudda mudada 30-ka sano ah ay ku maamulayaan deked yarahaan, iyagoona sheegay in ay dhiskeeda ku dhammeystiri doonaan muddo 24 bilood ah.\nDekedda Berbera oo ku taalla marinka ugu mashquulka badan dunida ee badeecaduhu ay ka dhoofaan ayaa shirkadda DP World waxa ay kula wareegtay 442 Malyan oo doolar, iyadoona la xaqiijiyey in sanadkii 2012kii laga soo dejiyey 21,538 kunteendhar siday agab iyo badeecado kala duwan, halka dekeddan maanta Imaaraatku uu 1 Bilyan kaga kireystay Congo ay ka soo degeen markii ugu badnayd 2000 oo kunteendhar oo qura.\nMuuqaallada dekedda Berbera iyo deked yarta Banana ee dalka Congo ayaa muujinaya farqiga ballaaran ee u dhexeeya labada dekedood iyo sida ay u kala muhiimsanyihiin, balse waxaa muuqata sida Shirkadda la wareegtay maamulkooda ee DP World ay ugu tumatay qiimaha dekedda Berbera iyadoona kula wareegtay kala bar lacagta ay ka bixisay dekedda yaraha dalkas Congo oo guud ahaanba dalkaasi dhulka uu badda la wadaago ay ka yartahay inta magaalada Berbera ay kala wadaagto khaliiijka Carabta.


“Hadraawi Hargaysa Bilbaa Lagu Hayay Madaxweyne Muuse Biixina Isma Dultaagin”Maxamed Baashe Xaji Xasan – somalilandtoday.com\n“Hadraawi Hargaysa Bilbaa Lagu Hayay Madaxweyne Muuse Biixina Isma Dultaagin”Maxamed Baashe Xaji Xasan\nHadraawi bil baa Hargeysa lagu hayey. Waa ay mudnayd in madaxweyne Muuse Biixi is dul taago oo soo salaamo, xaaladdiisana soo eego. Ma ay dhicin baa la yidhi oo maantaa Burco lagu celiyey.\nNin Cali-orgi la odhan jirey oo gaadhi wadan jirey ayaa dadkii uu la noolaa iyo arladii ku xumaadeen. Cali wuu gabyi jirayoo inta uu baabuurkii eegay oo ku halqasaday saaxiibkii isna baabuur kiisa oo kale ah ayuu yidhi:\nAnigiyo Ardaa-geel dan baa Eyl na qabadsiin.\nDharaarihii adkaa iyo halgankii intaas kaga quuso. Bir-ma-geydada marka la xushmeeyo taariikhdaa la xaqdhawray. Marka la hagradana taariikhdaa la quudhsaday.\nMaanta haddii ay tiisa noqon lahayd halka biddiisu taallo iyo xabaashiisaa la is kor tubi lahaa oo maydka amaan lagu galgaali lahaa.\nKol haddaanad geerida horteed geesiga aqoonnin\nGoblan weeeye Soomaaliyeey garashadaadii!\nCali Sugulle ayaa ka dul yidhi aaskii Muuse Galaal oo Maxamed Siyaad Barre oo aan bukaankii maalinna ku booqan ka dul khudbadaynayo.\nHadraawi inta SNM ka nool isagaa ugu weyn. Waa ka mid mudanta ummadda, waa aanay ahayd in madaxweynuhu haddii uu safarkiisa bariga markii uu Burco marayey haleeli waayey in uu odayga soo eego, markii Hargeysa la keenay, Alle hortii, in uu arkaa bay ahayd maalin keli ah daqiiqado ka mid ah bishii uu degganaa Star Group duleedkeeda, Calaamadaha oo aan waxba ka fogayn madaxtooyada. Waa 45 daqiiqo oo lug ah ama 10 daqiiqo oo baabuur ah.\nWax la yidhi waa maxay sooryo waayeeloo, waxa la yidhi, “waa ixtiraam”. Shillimo faro guud ah iyo nooli waxa ka wanaagsanaa booqasho iyo is dul taag ah ” waar iska warran waa madaxweynihiiye”, intaasi Hadrwaawi waa ay dhaafi lahayd oo han kale ayay doojin lahayd. Alle se ma garansiin.


(SAWIRRO) Dallada PUNSAA oo furtay wadda-tashi ku saabsan isla xisaabtanka dowladda iyo shacabka. | puntlandi.com\n(SAWIRRO) Dallada PUNSAA oo furtay wadda-tashi ku saabsan isla xisaabtanka dowladda iyo shacabka.\n(Pi Garowe) Dallada ururada bulshada aan dowiga ahayn ee PUNSAA, ayaa maanta magaalada Garowe ee caasimaddaPuntland ku daah furtay shir muhiim ah oo ku saabsan wadda-tashiga maamulka isla xisaabtanka dowladda iyo bulshada rayidka ah.\nAgaasimaha dalladda PUNSA Bashiir Siciid Ismaaciil ayaa sheegay in kulan uu ku saabsanyahay isla xisaabtanka dowladda iyo bulshada rayidka ah, islamarkaana lagu gorfaynayyey arrimo la xiriira xisaabaadka, maadaama PUNSA ka shaqayso u qareemidda bulshada rayidka ah, wuxuuna tilmaamay in uu socon doono muddo saddex bari ah, iyadoo gunaanadka shirka laga soo saari doono warsaxafadeed lagu soo koobayo nuxurka ka soo baxa.\nAgaasimuhu wuxuu ka hadlay doorashada PUNSA oo muddo labo bilood ah dib u dhacday, wuxuuna sheegay in asbuuca soo socda gudihiisa la qabandoono doorashadii PUNSAA, isagoo xusay in diyaar garowgii ugu dambeeyay ay ku jiraan sidii doorashadaasi u dhici lahayd.


Madaxa arrimaha debadda ee EU oo la kulantay Morsi - BBC Somali - Warar\nMadaxa arrimaha debadda ee EU oo la kulantay Morsi\nMarkii u dambaysay ee la cusboonaysiiyay: 30 Luulyo, 2013, 09:55 GMT 12:55 SGA\nCatherine Ashton waxa ay la kulantay Maxamed Morsi\nWararku waxay sheegeen in gellinkii danbe ee Isniintii Catherine Ashton ay muddo laba sacadood ah wadahadallo dheer la yeelatay madaxweynihii hore ee xukunka laga tuuray Maxamad Morsi. Ilaa hadda shaaca lagama qaadin goobta ay kula kulantay Morsi, laakiin madaxweynahaasi hore waxa uu u xidhnaa milateriga dalka Masar ilaa bishan July 3-dii. Catherine Ashton waa mas'uulkii ugu horreeyey ee ajanebi ah ee ilaa hadda la kulma madaxweynahaasi hore intii xukunka laga tuuray, waxayna maalmahani booqasho ku joogtey magaalada Qaahira.\nBooqashada Baroness Ashton waxay ku soo hagaagtey iyadoo halkoodii ay ka sii socdaan muddaharaadyadii iyo isku dhacyadii ka oognaa beryahan dalka Masar, gaar ahaanna magaalada Qaahira oo maalmihii ugu danbeeyey ay ku dhinteen dad lagu qiyaasay inay ka badan yihiin ilaa 70 qof.\nMiliteriga oo hortaagan dad banaanbaxaya Isla maanta oo Salaaso ah, taargeerayaasha Maxamed Morsi waxay sheegeen inay qorshaynayaan debadbaxyo waaweyn. Dhinaca kalena dawladda ku-meel-gaadhka ahi waxay ka digtay ku kicitaanka wax qas iyo isku dhac ah, iyo in haddii kale ay kaga hortegi doonto gacan bir ah. Ciidamada nabadgelyadu waxa kale oo ay ku hanjabeen inay kala diri doonaan dadweynaha isku soo urursanaya agagaarka masjidka weyn ee Rabaac-al-Cadaawiya ee debadbaxa ka hor oogaya, fagaarahaasi oo ku yaal dhinaca waqooyi-bari ee magaalada Qaahira. Waana fagaarihii ay ka dhaceen maalintii Sabtidii dilkii iyo dhimashadii ugu badnayd.\nIlaa iyo hadda lama sheegin faahfaahinta waxa ay ka wada hadleen mas'uulka arrimaha debadda ee EU Catherine Ashton iyo madaxweynihii hore ee Masar Maxamed Morsi markii ay kulmeen, laakiin dad badan ayaa rajaynayaa in la helo farsamo looga baxo qaska iyo ismari waaga ilaa haatan ka taagan siyaasadda dalka Masar iyo deganaanshihii guud.\nIsra'iil oo qiratay inay la'dahay askari\nUS oo kaalmo siineysa shacabka Qaza\nSanaadiiqdii MH17 oo la wareejiyay


Jigjiga: ONLF oo saxiixday heshiis hub ka dhigis ah - Ceelhuur Online\nHome > Wararka Maanta > Jigjiga: ONLF oo saxiixday heshiis hub ka dhigis ah\nJigjiga: ONLF oo saxiixday heshiis hub ka dhigis ah\nFebruary 9, 2019 February 9, 2019 Cali Yare267\nHeshiis ay wada saxiixdeen Jabhada ONF iyo dowlad deegaanka Soomaalida Itoobiya ayaa ahaa in dagaalyahanada Jabhada lagu sameeyo hub ka dhigis, taasi oo guul la taaban karo u ah Guud ahaan Itoobiya gaar ahaan ismaamulka Soomaalida.\nJabhada ONLF waxaa la aas aasay 1984, waxaana uu dagaal nuucyo badan uu kala dhaxeeyay Itoobiya oo ay ku sheegeen xiligaasi in ay dhul Soomaaliyeed ay xoog ku heystaan.\nItoobiya ayaa dhankeeda waxa ay u aqoonsaneed ONF Jabhad argagaixiso ah ilaamaa uu Abiy Axmed ka qaaday shaabadii argagixisinimo, waxaana baarlamaanka Itoobiya ay 5’tii bishii Julaay ee sanadkii tagay ay liiska argagaxisada ka saareen ONLF.\nDuqeymaha Maraykanka ma looga adkaan karaa Al-Shabab?\nMudane maammadan musharraxeedii ma tahay?! W/Q: Cabdulqaadir Cali Axmed\nAbshir Bukhaari iyo Wafdi uu hugaaminayo oo Cadaado ku wajahan\nSeptember 27, 2017 September 27, 2017 Cali Yare


Faah-Faahin Dilal Ka Dhacay Gaalkacyo & Gelinsoor | RBC Radio\tHome\nFriday, December 28th, 2012 at 12:02 am\t/ 3 Comments Saturday, October 13th, 2012 at 07:32 pm Faah-Faahin Dilal Ka Dhacay Gaalkacyo & Gelinsoor\nGaalkacyo (RBC Radio) Wararka naga soo garay gobalka Mudug ayaa sheegaya in dilal xlay iyo saaka ka dhacay koonfurta magaalada Gaalkacyo iyo deegaanka Gelinsoor ee gobolkaas.\nInta la ogyahay shan qof ayaa ku dhintay tira intaas kabaddana waa ay ku dhaawacmeyn dilalka ka dhacay gobalka Mudug.\nSida ay sheegayaan dadka ku sugan gobalka Mudug, dilalkaas waxa geestay kooxo maleeshiyo oo kala tabanaya aanooyin qabiil.\nDadka dhaawaca ah ayaa lagu kala daweynaa Gaalkacyo iyo Galinsoor sida uu sheegay wariye ku sugan Gaalkacyo.\nMeelaha dilalka ay ka dhaceyn waxa ka arrimiya maamulka Galmudug, wax hadal ah kama uusan biixn dhacdooyinka xaley iyo saaka ka dhacay koonfurta Gaalkacyo iyo Galinsoor.\nMa ahan markii dad lagu dilo qeybo ka tirsan gobalka Mudug, inta badan waxa ay dilalkaas la xiriiraan aargoosi iyo aanooyin qabii, kuwaasoo la xiriira dhul daaqsiin iyo ceelbiyood.\nWaxana inta badan ay dhexmartaa xiisadaha noocas oo kale, maleeshiyaad ka soo kale jeeda qoosas reer miyi ah.\nDhacdooyinkan ayaa ku soo aadaya, iyadoo madaxwynaha maamulka Galmudug Cabdi Xasan Cawaale Qeybdiid uu dhawaan tagay degmada Hobyo ee gobalka Mudug, halkaasoo markii ay tageyn tacshiirad ay kala kulmeen kooxo maleeshiyooyin ah.\nTags: Faah-Faahin Dilal Ka Dhacay Gaalkacyo & Gelinsoor\t9 Responses for “Faah-Faahin Dilal Ka Dhacay Gaalkacyo & Gelinsoor”\nmoo says:\tOctober 13, 2012 at 7:49 pm\tHogaamiye kooxeed ayaa qabsaday galmudug Dagaalki ay ka nasteen ayuu ku soo celiyay.\nCabdi qabydiid waa hoogamiye koxeed dambiila ah mana ualmo inuu madaxweyne ka noqdo Galmudugh.\nMr farooole says:\tOctober 13, 2012 at 9:31 pm\tPeace and love ilaahayoow kala qabooji dadkaan walaalaha ah tankale waxan eeda dusha Ka saarayaa cabdiqaydiid Wa in uu muujiyaa leadership dadkana kala qaboojiyaa mida kale odayaasha labada dhibac baa dambigaan wax ku leh anagaa hadaa nahay Reer Puntland way na dhibaysaa isku dhacaan macna darada mida dadka commentska Ka bixiya halkaan waxa loo baahanyahay in aan la habaarin laguna fArxin dhiiga walaalaha iyagoo isticmaalaya magaca Iyo masiirka Reer Puntland anigoo ku hadlaya magaca Reer Puntland Nama matalaan dadkaan soo qaata magacyadan sida prof piccolo. Iyo wixii lamid ah waxan Leeyahay ugu dambayn allaha kala qaboojiyo walaaheeen aaamiin Ma rabno wiilal dambe nooga dhibtaaaan dagaal sokeeeye\nwadani ah muwadin says:\tOctober 13, 2012 at 9:46 pm\tkusocota cabdiqaybdiid waayo aragnimadu maahan aan isdilno\n1991 ilaa hada oo ah 2012 xabad qoos ilaa hada mahayo hal\nreer ah oo oo dagaan koodii kabaracakay dhul yar oo qabiilka\nwardhac kanasoo jeeda mareexaan iyo dhulbahante oo ayaguna\ncaynabo ka huleelay walina hadalhaya marka maanta cabdi qaybdiidow\nmasalaymaan baad maanta dhul kaqaadi kartaa mise waxaad dhuminaysaah\ndhalinyarada iyo colaad walaal oo aan faa iido lahayn marka waqtigaan\nqaybdiidow dagaaku maahan mid munaasab ah in dagaal anarji dadka looga dhigayo\nmaamulka yaga ayaa laweeraray adeerow nagadaah dhhig sokeeye adeerow nagadaa walaal dilkii adeerow nagadaah dhibaato horle adeerow nagadaah\nmohammed ali says:\tOctober 14, 2012 at 2:06 am\ts/calaykum dhamaantiin.\nAnigu markaan cabiro fikrkayga iyadoo nin jeclaysi iyo nacayb uu san ku jirin waxaa u malaynayaa in laga gardaran yahay cabdiqaybdiid waana laga quruxbadanyahay dhul iskuqabsi wakhtigaan. Su’aashu waa maxaa loogu dirir waayay caalim oo loo looladiriray qaybdiid maxaa qarsoon oo laysku haystaa?\nHassan says:\tOctober 14, 2012 at 2:30 am\tdadka, halkaa coments-ka ku soo qorey, badankood si wanaagsan bey u hadleen, goboladdaa dhexe ee soomaalia gal gaduud ilaa,sanaag, hadal wanaagsan iyo hashiis ey gaaraan, ayaan waligeey ka arki jirey, laakin xaqiiqdu, waa in eysan heshiin ayey mar walba ku heshiiyaa, waa hal heys caana ee uu yiri\nanwar as saadaad. aydoo aan ogahay in reer miyi degaan leysku dilo, iyo aan anagu wax noqono, dhul iwm, ma wax intaasi dheer baa jira, haddii eysan, jirinse, maxaa inta loo heshiiyo haddana leysu dillaa miyeysan aheyn rag balan kala qaatey, oo dhibtoodii xaliyey, mise heshiis maheyne waa is madadaalis,\nanigu, sida aan u arko oo taariikhda islaamka ah, waa calaa matu munaafaq, haddii wax kale jiraana, fadla , halkaan ku soo jawaab. wasalaama clkm.\nximan iyo xeeb says:\tOctober 14, 2012 at 10:42 am\tina qaydiid awalba waxa uu ahaay awalba dagaal ooge noloshiisa wax uhirgalay malahan caydiid ka so bilaw ilaa maanta waa khasaaro u joog hadana waxuu u soojeestay in uu dagaal ka dhax rido galmudug iyo ximan iyo xeeb\nJaamac Gheedi says:\tOctober 15, 2012 at 4:59 am\tMohamed aliyow jawaabtaadu waa sahal, Jeneral Qeybdiid waxuu qaaday talaabooyin hor leh oo dekkedda Hobyo wax looga qabanayo taasi ayaa keentay in ay dadka qaar uqdad hore kusoo labo kacleyso qaarna ku qabso ku qadi meyside saxaafada lasoo fadhiistaan, halka caalin uu ahaa nin iska hurdo aanan mudneen in waqti lagu khasaariyo la ficiltankiisa. Hadaad aragtid nin lagu dhagan yahay waa nin jira. Dilalka ku saleysan aanooyin qabiil waxaa sabab u ah jahiliga waana mid horey udhici jirtay.\nkaskeey says:\tOctober 15, 2012 at 11:00 pm\twaxaan aad iyo aad uga xumahay cabdi qeerdiid iyo wallahayaga in ay aadaan hubyo oo dagan ee saxan wax laguwada cuno aay colaadna soo dhax dhigeen\nCadaado says:\tOctober 15, 2012 at 11:57 pm\tASC, dhamaantiin. @Jaamac Gheedi, waxaad ka hesho in uu ku hogaamiyo qabqable dagaal ooge cabdiqeeybdiid waxba hanag siin. Waxaan shaki ku jirin, in aad lunsan tihiin hadaad tihiin beesha Galmudug ee walaalaheen ah. Waxaa kaloo la hubaa in badankiin aad caafimaad qabin, maadaama aad sida qof waalan, amaba garashadiisa hooseeyso aad ku celcelineeysiin wax horay u shaqeeyn waayay, adinkoo raba natiija/maxsuul ka duwan natiijooyinkii xanuunka badaan ee aad horay adinka isku badeen, Somali kuwa idiin dhow iyo kuwa idinka fogna aad badeen. Waxa kaliya, oo burcad, isbaariista qabqable Cabdiqeeyrdiid aad ka sugtaan waa dagaal aan dhamaan, iyo dib u socod iyo rafaad meesha aad taagan tihiin maantay meel ka hooseeysa in uu idin geeyo. War miyaadnaan laheeyn mooryaan abdiqeeybdiid, iyo caalinkaan hurda wax dhaama? Aaway aqoonyahankiinii? Walaahi, xataa waxaan idinkugula talinaa in aad u yeerataan raga wax fahamsan ee Xamar dowlada federaaalka u shaqeeya, sida ina Macalin Fiqi (taliyaha nabadsugida Somaliya) iyo rag kaloo badan oo dhiig cusub idinku shubo, wax magaratayaheey.


Sahankii xaqiiqo-raadiska Xildhibaanada u rumoobay | HimiloNetwork\nSahankii xaqiiqo-raadiska Xildhibaanada u rumoobay\nPosted by: Zakariya in Wararka November 18, 2015\t0 206 Views\nMuqdisho – Guddi xaqiiqa raadis ah oo ka tirsan Golaha Shacbiga Qaranka oo ay dowladdu u dirtay xadka dalku la wadaago Kenya ayaa indhahooda kusoo arkay–wax ay ku tilmaameen caadyaal aan cidi sacabada ku dadi karin.\nMudane Maxamed Cumar Dalxa, oo kamid ah madaxda guddigii u kacay soohdinta dalku la wadaago Kenya oo war-fidiyeenka la hadlay ayaa caddeeyey in Kenya ay si muuqata ugu xad-gudubtay dhulka Jmahuuriyadda Soomaaliya–iyada oo xittaa xad beenaadkii uu Isticmaarku dhex dhigay labada wadan ay in-badan kasoo durugtay.\n“Ishaa noo macalin ah. Kenya mar labaad waxaan u sheegeynaa inaysan fududeysan madax-banaanida dalnimo ee Soomaaliya,” ayaa laga soo xigtay mid kamid guddiga xaqiiqo-raadinta. “Haddii kale waxaad ka heshaan waxba ha inaga siinina.”\nTiiyoo guddigan uu indhihiisa kusoo arkay xad-gudubka, maamulka Jubba Land ee Axmed Madoobe wuxuu difaacay Kenya–isaga oo ku tilmaamay dal ay ka dhaxeyso wada shaqeyn ka dhan ah la dagaalanka waxa uu ugu yeeray Argagaxisada–oo aysan damac ka laheyn dhul Soomaaliyeed iyo ka ganacsiga dhuxusha oo fadeexad hor leh kusoo furtay ciidamada Kenya ee Kismaayo jooga kuwaas oo la sheegay inay dardar-galin iyo doorba ku leeyihiin ganacsigeeda.\nSi kastaba, Soomaaliya ayaa madaxa lagalaysa xaalado is-diidan oo halis ku ah madax-banaanideeda. Kaliya waqti unbaa caddeyn doona halka uu sal-dhigto muran xuduudeedka cusub ee halgaadaya xoriyadda Soomaaliya.\nPrevious: Mahiigaanka iyo Bulshada Muqdisho\nNext: Haween kufsi ka cabanaya oo qaawanaan ku ban-baxay\nDegmo gabadhii ku dhalataba loo beero geedo dhan 111 xabo.\nCodsiga Dhalinyarada: Haddii Dowladdeennu na Maal-gelin laheyd – Farriin ku socota Madaxda Dalka.\nNin – si uu isku dareensiiyo inuu caruus yahay – u xada dharka caruusadaha.


Halkan Ka Akhriso Taariikh Nololeedka Marxuum Cali Khaliif Galaydh Oo Kooban | Gabiley News Online\nHalkan Ka Akhriso Taariikh Nololeedka Marxuum Cali Khaliif Galaydh Oo Kooban\nProf Cali Khaliif Galaydh waxa uu ku dhashay magaalada Laascaanood ee gobolka Sool 15 October, 1941-kii, halkaas oo uu ku soo qaatay qaybihiisii hore ee noloshiisa dhalinyarnimo iyo waxbarashada aasaasiga ah.\nWaxbarashadii dugsiga Sare waxa uu ku dhammeystay degmada Sheekh ee gobolka Saaxil sanadkii 1962-kii. Heerka aqoonta maaddiga ah waxa uu qeybo ka mid ah ku soo qaatay jaamacado dibadda ah ilaa uu ka dhammaystay waxbarashada heerka Shahaadada PHD. 1967-kii ilaa 1969-kii wuxuu shahaadada heerka labaad ku qaatay Jaamacadda Syracuse ee magaalada New York ee dalka Maraykanka.\nDhowr sanno kaddib markii ay Soomaaliya xorriyadda qaadatay ayuu si weyn uga soo dhex muuqday saaxada siyaasadda, isagoo noqday Wasiirkii Arrimaha Gudaha ee Soomaaliya intii u dhaxeysay 1965-kii ilaa 1967-kii.\nIntii u dhaxaysay 1980-kii ilaa 1982-kii wuxuu noqday Wasiirkii Warshadaha ee dowladdii Kacaanka. Ka hor inta aan loo magacaabin xilka Raysal-Wasaaraha Soomaaliya sannadkii 2000, wuxuu noqday xildhibaan ka tirsan baarlamaankii lagu yagleelay shirkii Carta.\n20-kii bishii August ee sanadkii 2012-kii, Cali Khaliif wuxuu ka mid ahaa xildhibaannadii loo doortay baarlamaanka federaalka Soomaaliya oo uu ilaa hadda ka mid ahaa ka hor geeridiisa.\nSannadkii 2014-kii Cali Khaliif waxaa loo doortay madaxweynaha maamulkii la magac baxay Khaatumo. Allaah ha u naxariistee Marxuum Galaydh, waxa aas qaran loogu samayn doonaa magaalada Muqdisho ee xarunta dalka Soomaaliya, haddii Illaahay idmo.\n1941 Wuxuu ku dhashey baadiyaha Lascaanood ee gobolka Sool\n1961 waxa uu ka baxay Dugsiga sare ee degmada Sheekh\n1965 Waxa uu ka qalin jebiyey Jaamacadda Boston university\n1969-1972 Waxa uu shahaadada Masterka iyo Ph.D ku diyaariyey Syracuse University.\n1973-1974-kii ayuu soo ahaa Agaasimaha Guud Machadka Barashada Maamulka Dowliga ah ee SIPA.\n1974-1976-kii waxa uu soo ahaa Agaasimaha Guud ee Warshaddii Sokorta Jowhar ee SNAI.\n1976-1980-kii Cali waxa uu ahaa Guddoomiyaha Fulinta ee Mashruucii Sokorta Jubba.\n1980-1980 Wasiirkii Wershadaha\n1994-1996 Waxa uu Barre ka ahaa Jaamacadda Syracuse University\n1996- 2000 Madaxa shirkadda SOMTEL\n2000-2001 Raysalwasaarihii Soomaaliya iyo Xildhibaan.\n2012-2014 Xildhibaan ka tirsan Baarlamaanka Federaalka\n2014 Madaxweynaha Khaatumos State


Xasaasi: Dowladda mareykanka oo si cad u sheegtay in dhawaan soomalia ay ka bilaabi doonta duqeyn lagu beegsanaayo saldhigyada – Kismaayo24 News Agency\nXasaasi: Dowladda mareykanka oo si cad u sheegtay in dhawaan soomalia ay ka bilaabi doonta duqeyn lagu beegsanaayo saldhigyada\nby Tifaftiraha K24 29th April 2017 042\nWarbaahinta dalka Maraykanka ayaa baahiyay in dawlada Maraykanka ay dhawaan Soomaaliya ka bilaabayso duqeyn lagu bartilmaamaydsanayo hogaamiyaasha Xarakadda Al-Shabab.\nWar kasoo baxay aqalka cad ee Maraykanka ayaa lagu sheegay in ciidamadoodu isku diyaarinayaan weeraro ka dhan hogaamiyaasha Al-Shabab waxaana hawlgaladaas ay ka dhacayaan saldhigyada ay Al-Shabab ku leeyihiin gudaha Soomaaliya.\nWarkaan waxaa lagu sheegay in loo digayo hay’adaha samafalka ee ka shaqeeya gudaha Soomaaliya waxaana la faray inay sameeyaan wargalin la xariirta goobaha ay ka shaqeeyaan.\nAmarkaan oo soo baxay 24,kii bishaan ayaa lagu sheegay inay hay’adaha samafalku feejignaan galaan oo ay soo gudbiyaan xogaha xarumaha ay ka shaqeeyaan si ay dhibaato u gaarin.\nAgaasimaha xarunta cawimaada gar gaarka iyo masiibooyinka dibbadda Maraykanka Jeremy Konyndyk ayaa sheegay inay ka taxadaryaan in la dhibaateeyo xarumo caafimaad ama ay hawl samafal ka socoto.\nWarbaahinta qaarkood ee dalka Ingiriiska ayaa baahiyay in saraakiisha ciidamada Maraykanka ee Africa jooga lagu wargaliyay inay qaadaan weeraro dhanka cirka ah oo bartilmaameedkoodu noqonayo hogaamiyaasha Xarakadda Al-Shabab.\nM/weynaha Maraykanka Donald Trump ayaa dhawaan saxiixay in qorshe dagaal oo ka dhan ururo hubeysan oo Al-Shabab ka mid yahay.\nMaraykanka waxaa la aaminsan inay Soomaaliya ka geysteen in ka badan 40 weerar tan iyo sanadkii 2001, inta ugu badanna waxay dhaceen sanadihii 2015 iyo 2016 sida lagu sheegay xog ay baahisay hay’adda CIA,da Maraykanka.\nWeerarada Maraykanku Soomaaliya ka geystay waxaa lagu qaraajiyay hogaamiyaal badan oo Shabab ka tirsanaa waxaana ka mid ah Aadan Xaashi Cayrow oo ku dhintay duqeyn ka dhacday degmada Dhuusa- Mareeb iyo Axmed Cabdi Godane oo hogaamiyaha Al-Shabab ahaa lagu dilay gobolka Sh/hoose.\nSidoo kale waxaa jiray hogaamiyaal ajanabi ahaa oo iyana Al-Shabab la joogay.\nHey’adda Amnesty International oo digniin iyo baaq culus u jeedisay maamulka puntland kadib markii ay……\nDEG DEG: Biriq xoogan oo khasaaro nafeyd geesatay ayaa ku dhacday deegaan lagu magacaabo……\nQM maxay ka tiri ansixinta gudiga madaxa banaan ee doorashooyinka qaranka.\nadmin 7th July 2015 27th August 2015\nXOG: Wasiir Odawaa oo qorshayaal culus u gaaray Magaalada Cadaado, Isagoona……………………..\nTifaftiraha K24 16th August 2016\nSanbalooshe oo Meel aan laga fileyn ka soo Muuqday ka dib Kiiskii Qalbi dhagax\nadmin 25th November 2017


DEG DEG:- Dagaal xoogan oo dib uga qarxay Gaalkacyo iyo heshiiskii xabad joojinta ahayd oo fashilmay – Bulshoweyn Online | Your Source Of News And Entertainment\nDEG DEG:- Dagaal xoogan oo dib uga qarxay Gaalkacyo iyo heshiiskii xabad joojinta ahayd oo fashilmay\nLabada dhinac ayaa la sheegayaa inay dagaalka isku adeegsanayaan hubka noocyadiisa kala duwan, waxaana xaafadaha qaarkood ku dhacaaya madaafiicda ay dhinacyadaasi isku weydaarsanayaan\nIlaa iyo haatan lama oga qasaaraha ka dhashay madaafiicdaas, wuxuuna dagaalkaan haatan si xoogan uga soconayaa galbeedka magaalada Gaalkacyo.\nXaafadaha magaalada Gaalkacyo ayaa haatan laga maqalayaa dhawaqa madaafiicda xoogan iyo rasaasta badan oo ay labada dhinac isku adeegsanayaan.\nDhinaca kale, waxgaradka, siyaasiyiinta iyo odayaasha dhaqanka gobolka Mudug ayaa ku baaqay in sida ugu dhaqsiyaha badan loo joojiyo xiisadaha dagaal, islamarkaana la dhaqan geliyo heshiiskii la gaaray.\nXaaladda magaalada Gaalkacyo ayaa maanta ah mid aad u kacsan, waxaana haatan magaalada laga maqlayaa hubka culus ee daran-dooriga u dhaca iyo rasaas badan oo ay labada dhinac isku adeegsanayaan.\nMa jirto wax hadal ah oo ay saraakiisha ciidamada maamulada Puntland iyo Galmudug kasoo saareen dagaalka haatan ka soconaaya galbeedka magaalada Gaalkacyo ee xarunta gobolka Mudug.\nDhinaca kale, maalintii shalay ayay ahayd markii Ergayga gaarka ah ee Qaramada Midoobay u qaabilsan arrimaha Soomaaliya Michael Keating uu heshiis xabad joojin ah kala dhex dhigay maamulada Puntland iyo Galmudug, kaas oo haatan u muuqda mid fashilmay.


Kenya: Tarxiil Baahsan oo Lagu Sameeyay Soomaalida | Human Rights Watch\nMay 23, 2014 12:15PM EDT\nKenya: Tarxiil Baahsan oo Lagu Sameeyay Soomaalida\n359 Qof ayaa la tarxiilay iyagoon helin Qareeno oo aan lageyn Maxkamad aragna Hay’adda Qaramada Midoobay u Qaabilsan Qaxootiga.\nLaga bilaabo markii uu bilowday hawlgalka amniga lagu sugayo horraantii bishii Abriil 2014-ka, ayaa mas’uuliyiinta Kenya waxay tarxiileen 359 qof oo Soomaali ah, dadkaas oo ay ka mid ahaayeen ugu yaraan saddex qof oo qaxooti ahaan loo diiwaan galiyay, sidaasi waxaa maanta sheegtay Human Rights Watch. Mas’uuliyiinta ayaan cidna u ogalaan inay ka doodaan inaan lagu celin waddanka ay colaadda hareysay ee Soomaaliya. Tallaabadii ugu dambaysay ayey dowladda Kenya waxay ku musaafurisay 98 qof oo ay ku jiraan 12 carruur ah, dadkaas oo Muqdisho la geeyay 20-kii bishan Mey iyagoon ku wargelin tarxiilkooda Hay’adda Qaramada Midoobay u qaabilsan Qaxootiga ee (UNHCR).\nIn la celiyo qaxootiga waxa ay ka dhigan tahay dib u celin khasab ah, taasoo ah in dadka si khasab ah oo sharci darra ah dib loogu celiyo meel ay xaalado halis ah ku galin karaan sida in la dhibaateeyo, la jir dilo ama u sahli kara in dhibaato kale oo weyn oo ka dhalan karta tacaddiyada baahsan ay ku dhacaan. Dadka la tarxiilay qaarkood ayaa la ogyahay inay qaxooti ahaayeen, balse sidoo kale Kenya ayaa waxay aad ugu badantahay inay sameesay dib u celin qasab ah markii ay tarxiishay dad Soomaali ah oo aan la diiwaan galin iyadoo aan marka hore ogaan kuwa doonayay inay helaan magangalyo. Kenya ayaa bishii Diseembar ee sanadkii 2012-ka joojisay diiwaan galinta dadka magangalyo doonka ah ee magaalooyinka waaweyn jooga, taasi oo ay micnaheedu tahay in dadka Soomaalida ah ee imaanayay Nairobi iyo magaalooyinka kale aanay awood u helin inay magangalyo dalbadaan.\n“In dadka loo tarxiilo meelaha ay colaaddu ka jirto ee Soomaaliya ayaa muujinayso in si buuxda aan dan looga gelin xuquuqdooda iyo nabadgalyadooda,” waxaa sidaasi yiri Gerry Simpson, oo ah sarkaal sare oo Human Rights Watch u qaabilsan cilmibaarista arrimaha qaxootiga. “Wixii yaraa ee kaharsanaa xaaladii liidatay ee Kenya ee aheyd tixgalinta ay u hayso xuquuqda asaasiga ah ee qaxootiga ayaad moodaa inay si dhaqsa ah u sii lumeyso.”\nTarxiilkii dhacay 20-kii Mey wuxuu ahaa kii afraad ee Kenya ay si sharci darra ah dad Soomaali ah ugu Muqdisho tarxiishay iyadoo diyaarado ku qaaday, tan iyo markii ay 1-dii bishii Abriil mas’uuliyiintu ay ka bilaabeen Nairobi iyo magaalooyin kale hawlgal ballaaran oo amniga lagu sugayo. Hawlgalkan ayaa waxaa uu sababay inay dhacaan tacaddiyo badan oo si isku mid ah u saameeyay dadka reer Kenya iyo dadka ajnabiga ah intaba, oo ay ka mid aheyd xabsi galin sharci darra ah iyadoo dadka lagu xirayay meelo xaaladoodu ay khalafsan tahay iyo waqtiyo dheer oo ka baxsan xilliga 24-ka saacadood ah ee ugu dheer ee la hayn karo qofka sida sharciga Kenya uu sheegayo. Sida ay UNHCR sheegeyso, dadkii la tarxiilay 20-kii Mey ayaa xabsiyo kala duwan lagu hayay mudo u dhaxeyso 10 ilaa iyo 30 maalmood.\nSida ay UNHCR sheegeyso, mas’uuliyiinta Kenya ayaa tarxiilay 83 qof 9-kii bishii Abriil, waxaa xigay 91 qof oo la tarxiilay 17-kii bishii Abriil, iyo 87 kale oo la tarxiilay 3-dii bishan Mey. UNHCR ayaa sheegtay in mas’uuliyiinta Kenya ay u diideen inay arkaan saddexdii koox ee loogu hor tarxiilay ka hor intii aan Kenya laga musaafurin.\nUNHCR ayaa sidoo kale Human Rights Watch u sheegtay in seddexdii koox ee loogu hor tarxiilay ay ku jireen saddex qof oo qaxooti ahaan loo aqoonsaday. Human Rights Watch waxay Muqdisho ku wareysatay mid ka mid ah qaxootigaas oo lagu magacaabo Maryam oo ah hooyo 32 jir ah dhashayna saddex carruur ah. Maryam waxay daganeyd xerada qaxootiga ee Kaakuma ee ku taal gobolka waqooyi-galbeed ee Kenya, waxaana la xiray iyadoo Nairobi booqasho u joogta, waxayna ka mid aheyd 83-dii qof ee la tarxiilay 9-kii bishii Abriil kaddib markii ay mas’uuliyiinta Kenya diideen inay ogolaadaan aqoonsigeeda qaxootinimada. Carruurta Maryam oo ay da’doodu tahay 5, 10 iyo 15 sano ayaa weli waxay Kaakuma la joogaan aabaheed oo waayeel ah.\n“Waxaan rajeynayaa in dowladda Kenya ay ii ogalaan doonto inaan qoyskeygii dib ugu laabto,” ayey tiri. “Guriga kaliya oo aan leeyahay waa xeradaas qaxootiga.” ayey sii raacisay.\nMas’uuliyiinta Kenya ayaa sheegay inay qorsheynayaan inay tarxiilaan dhammaan dadka u dhashay Soomaaliya ee aan la diiwaan galin, taasi oo ka mid ah jawaabta ay ka bixinayaan weerarradii bambaanooyinka iyo kuwii kale ee dhawaantan dad aan la aqoon ay Kenya ka sameynayeen.\nBishii Janaayo, UNHCR waxay talooyin ka bixisay dib ugu laabashada Soomaaliya, waxayna wadammada ugu baaqday in aanay qof dib ugu celin Soomaaliya ka hor inta aanay wareysan oo ay ka xaqiijin in dadkaasi aanay dhibaato weyn soo gaareyn hadii dib loo celiyo. UNHCR ayaa sheegtay in Soomaaliya ay weli tahay “meel aad khatar u ah” sidaa darteedna aan qof Soomaaliya u dhashay aanan “si khasab ah dib loogu celin karin Soomaaliya, marka laga reebo in dowladda wax celineysa ay ku qanacsan tahay in qofkaas la celiyay aanay soo wajihi doonin halis dhibaateyn ah.”\nBishii Abriil, Qaramada Midoobay ayaa ku warrantay in dagaaladii militariga ahaa ee dhawaantan ay sida wada jirka ah u qaadeen Hawlgalka Midowga Afrika ee Soomaaliya ee (AMISOM) iyo Ciidammada Qaranka ee Qalabka sida ee Soomaaliya ee (SNAF) ee ka dhacay koofurta iyo bartamaha Soomaaliya ee ka dhanka ahaa kooxda al-Shabaab ay markale dad badan ku barakaceen.\nBishii Janaayo, hay’adda Qaramada Midoobay u qaabilsan Qaxootiga ee UNHCR ayaa sheegtay in 1.1 milyan oo qof ay ku barakaceen gudaha Soomaaliya, oo ay ka mid yihiin 369,000 oo qof oo ku barakacay gudaha magaalada Muqdisho. Bishii Maarso ee sanadkii 2013-ka, warbixin ay Human Rights Watch soo saartay ayaa waxaa lagu sheegay in ciidammada ammaanka iyo kooxo hubeysan ay kufsadeen, jir dileen ama ay si xun ula dhaqmeen Soomaalida barakacayaasha ku ah gudaha Muqdisho. Warbixin ay Human Rights Watch soo saartay bishii Febaraayo ee sanadkan 2014-ka ayaa lagu qoray in ay jireen heerar sarsare oo kufsi iyo tacaddiyo galmo ah oo loo geysanayay haweenka iyo gabdhaha barakacayaasha ku ah gudaha caasimadda intii lagu guda jiray sanadkii 2013-ka.\nBishii Abriil, hay’adda Qaramada Midoobay u qaabilsan Qaxootiga ayaa sheegtay inay “dhibayso” wararka sheegaya in dadka Soomaalida ah loo geysanayay dhibaatooyin iyo tacaddiyo markii uu xirxirku socday, waxa ayna mas’uuliyiinta Kenya ugu baaqday in aanay celin Soomaalida “si ka baxsan rabitaankooda oo aanay geyn meelo halis galin karta noloshooda.”\n16-kii bishan Mey, Hawlgalka Midowga Afrika ee Soomaaliya ee (AMISOM) ayaa Kenya ugu baaqay inay joojiso tarxiilka Soomaalida.\nXeerarka qaxootiga iyo kuwa xuquuqul insaanka ee caalamiga ah ayaa mamnuucaya dib u celinta khasabka ah – in dadka si khasab ah dib loogu celiyo meel ay dhibaato ka jirto oo qofka halis u galin karta in la jirdilo, si biniaadamnimada ka baxasan, ama si liidato loola dhaqmo iyadoo la fiirinayo jinsigiisa, diintiisa, dhalashadiisa, ka mid noqoshada koox ka mid ah bulshada, ama ra’yi siyaasadeed ayaan la ogoleyn.\nSida ku xusan heshiiska qaxootiga ee Afrika ee la sameeyay sandkii 1969-kii, oo ay Kenya ogolaatay ayaa wuxuu si weyn u mamnuucayaa in qof si qasab ah dib loogu celiyo meel halis dhibaateyn ah ay ku soo gaari karto. Waxaa sidoo kale lagu mamnuucay in dadka lagu celiyo meelo halis galin karta nolosha, sharafta jirka, ama xornimada qofka, taasi oo ay macquul tahay in ay sababto khalkhal galin ka dhalata dhacdooyin si weyn dhib ugu geysan kara kala dambeynta bulshada.\nXeerka socdaalka ee Kenya ayaa mas’uuliyiinta u fasaxaya inay xakameeyaan oo ay la socdaan qofka Kenya joogi kara, sidoo kale Kenya waxa ay ka hor istaagi kartaa dadkaa qaarkood inay soo galaan ama joogaan dalkeeda, oo ay ka mid yihiin dadka loo maleeyo inay halis ku yihiin nabadgalyada dalka. Si kastaba, Kenya waa in aanay marnaba dib ugu celin qof meel ay dhibaato ka jirto ama meel halis dhab ah u galin karta qofka inuu la kulmo jir dil, si biniaadamnimada ka baxasan, ama si liidatana loogula dhaqmi karo.\nMamnuucida in dadka aan si khasab ah dib loogu celin karin, waxa ay micniheedu tahay, in Kenya aanay awood u laheyn inay dib u celiso qof sheeganaya inuu ka cabsi qabo inay soo gaarto dhibaato hadii dib loo celiyo, iyadoon la eegeyn xilliga uu qofkaas yimid Kenya iyo muddada uu sida sharci darrada ah uu ugu noolaa waddanka. Inkastoo xeerka Qaxootiga ee Kenya uu sheegayo in loo baahan yahay in qofka magangalyo doonka ah uu mas’uuliyiinta u soo gudbiyo codsigiisa 30 maalmood gudohood marka uu yimaado waddanka, ayaa waxaa jirto in Kenya ay joojisay diiwaan galinta dadka magangalya doonka ah ee kusugan magaalooyinka waaweyn, taasi ayaan u suuragalineyn dadka magangalayo doonka ah ee yimid wixii ka dambeeyay bishii Diseembar ee sandkii 2012-ka inay waafaqaan xeerkaas.\nHay’adda Qaramada Midoobay u qaabilsan Qaxootiga ma ay soo rogayso in la xaddido muddada uu qofka ku dalban karo magangalyo. Dhab ahaantii, Guddiga Sare ee Hay’adda Qaramada Midoobay u qaabilsan Qaxootiga oo ay Kenya Xubin ka tahay, ayaa si qoraal ah ku sheegay, in haddii muddadaas la xaddiday la dabbaqi waayo oo codsi la sameyn waayo “aanay u horseedi karin in la tixgalin waayo codsi magangalyo lagu dalbayo.”\nDowladda Kenya waa inay u ogolaato qof waliba oo Soomaali ah oo loo gartay in la tarxiilo inuu maxkamad uga doodo tarxilkiisa, ama inuu magangalyo ka codsado mas’uuliyiinta Kenya ama Hay’adda Qaramada Midoobay u qaabilsan Qaxootiga ee UNHCR, sidaasi Human Rights Watch ayaa sheegtay. UNHCR waa in la siiyaa ogalaasho dhameystiran oo ay ugu tagi karaan qof waliba oo Soomaali ah oo loo gartay in la tarxiilo.\n“Haddii Kenya aanay doonayn inay fuliso waajibaadyadeeda sharciyeed ee ah kan qaran iyo midka caalamiga ah intaba, oo aanay diiwaan gelinayn dadka magangalyo doonka ah, oo aanay codsiyadooda tixgalin ka hor inta aan la tarxiilin, waa inay ogolaataa in UNHCR ay la wareegto hawshaas,” Simpson ayaa sidaa hadalkiisa ku soo gabagabeeyay.


116 Archives — TRIP LEE - SITE RASMIGA AH\nHadda waa 12:34 ahay in Botswana. Waa maalintii koowaad buuxa ee Africa oo Rabbiga haatan waa shaqaynayaa. The markabka Reach dhan ka degay Johannesburg xalay oo u duulay Botswana saaka. Waxaan helay in ay la kulmaan tan oo taageerayaasha galabta at saxiix aynu ku samaynay at a dukaanka Christian hoose iyo waxaan lahaa qaar ka mid ah waraysiyada weyn. fiidkii Berri waa riwaayad hore ee safar ah oo aan la amped.\nWaxaan dhab ahaan doonayaan safar this badiyey, waxaana jeclaan lahaa in aad caawinaad. Sidaad u caawin karto?\nSidoo kale waa inaad noo caawin tukasho, sidaa darteed in badan oo mahad naqi doonaa, waayo, anigoo ku hadlaya magaca barakada naga siiyo iyada oo ay baryadii badan.\nWaxaan si adag u aaminsan yihiin in Rabbigu wuxuu isticmaalaa baryadii dadkiisa si ay u fuliyaan qorshayaal uu. Sidaas aad inoo caawin karto by tukanayay. Halkan waxaa ku qoran qaar ka mid ah siyaabaha aasaasiga ah ee aad ku tukatid noo oo nala:\n1. Taas Rabbigu nagu sii lahaa caafimaad oo xoog leh\n2. Taasi innaga qudheennu dhexdeenna ayaynu qaab lahaa sida addoommo\n3. Taasi riwaayada si fiican u tegi lahaa\n4. Taasi Rabbiga ilaaliyaan lahaa qoysaskeena intii aannu iska jira\n5. Masiix Taasi waa la sarraysiin lahaa ee aannu samayn lahayn oo dhan\nlaba ka mid ah todobaad ka hor waxaan ka caajisaan qaaday iyo madax in dhinaca kale ee caalamka qaar ka mid ah dadka aan jeclaa. Tedashii, Pro, KB, Thi'sl, DJ PDogg, our Tababaraha safar Steadman, oo waxay ahaayeen waxaan madax in Australia si ay ugu adeegaan Ciise.\nWaxa aynu ku sameeyey\nWaxaan laba toddobaad hoos u qaatay hoos Safraan Brisbane, Melbourne, Perth, iyo Sydney. In kasta oo magaalooyinka aan ka mid ahaayeen xaflado badan oo ka bilowda 5,000-10,000 dadka dhallinyarada ah. riwaayado ka hor, waxaan u baxay inuu ka dugsiyada qaar ka mid ah oo iyaga lagu casuumay in ay ka soo shows the. Waxa aynu loo ogolaaday in la yidhaahdo at badan oo dugsiyada waxaa ku koobnayn (maxaa yeelay, waxay ahaayeen dugsiyada dawladda non-Christian), laakiin waxaan sameeyey fiican in la dhiiri geliyo ardayda iyo iyaga farta Masiix.\nAt riwaayada ah, oo dhan shan naga mid ah ku dhuftay marxaladda sida mid buuq badan, markabka unashamed. Waxaan ruxay sida ugu fiican ee aannu awoodda marxaladaha kuwii isku dayay in ay noqon sida cad ee suurtogalka ah ee ku saabsan Injiil in noo guuro inay sameeyaan waxa aannu ku samayn. In ka badan wax aan doonayay waawayn in ay ogaadaan Ciise! Waxaan had iyo jeer isku dayaan in ay hubiso in dadka waawayn ka tago wacdaro, ma by xirfadaha our, laakiin by Rabbigeenna.\nWaxa aynu soo maray


Wararka Maanta: Isniin, Feb 11, 2019-Bandhiga buug oo xalay lagu qabanayey Burco oo ciidanka amnigu joojiyeen\nIsniin, Feberaayo, 11, 2019 (HOL)-Munaasibada lagu soo bandhigayey Buug uu qoray wiil dhalinyaro ahi ayaa xalay dadkii ka soo qaybgallay la kala dareeriyey ka dib markii guddida wanaag farista iyo xumaan reebistu ku ku tilmaamtay in dhaqan xumo laga waddo goobta.\nBandhiga buuga ayaa lagu casuumay lamanayaal is qaba, kuwaas oo hadyad ahaan isku gudoonsiinayey buugan jacaylka ku saabsan oo magaciisa la yidhaahdo Hadyad Jacayl, haseyeeshee xafladii oo socota ayaa ciidanka amnigu amray in la jooajiso,isla markaana sidaas lagu kala dareeriyey.\nBandhiga buugan ayaa hore waxa uu sidan oo kale uga dhacay Hargeysa, waxaanay Burco noqonaysay magaaladii labaad ee lagu soo bandhigo, waxaana mar walba lagu casuuma qoysaska is qaba oo hadyado isku siiya buugan arrimahah jacaylka ka sheekaynaya.\nMagaalada Burco waxa ku xoog badan culimada, taasina waxay keentay in aan lagu qaban xafladaha fanka iyo showyadda fanaaniintu ku qabtaan, waxaana hore looga jooniyey bandhig faneed ay ku qabanayeen kooxda xidagaha geeska.\nBandhigan buuga ee xalay waxa lagu qaadayey heeso aan Miisi lahayn, taas oo qaarkood ku ciyaarayeen, waxaanay culimadu dhibsadeen lamaanayaashan gacmaha is haysta ee ka soo dhex muuqday fagaraaha.


Waxaa dhawaan magaalada Nyon ee dalka Switzerland lagu sameeyay isku aadka wareega 16-ka ee Champions League oo ay ka soo bexeen kulamo xiisa badan.\nIsku aadka ayaa waxaa ka soo baxay kulamo lama filaana oo yeelan doona xiisa gooni ah sida kulanka u dhexeeya Paris Saint-Germain iyo Real Madrid oo ah kooxaha sanadkan Champions Legaue looga cabsi qabo in ay qaadaan.\nSidoo kale isku aadka ayaa waxa uu lahaan doonaa xiiso badan maadaama 5 kooxood oo England ka socota ay xaadir ku yihiin wareega 16-ka ee Champions Legaue waana markii ugu horeysay mudo kadib kooxaha England ka dhisan sidan ay Champions League kaga soo dhexmuuqdaan.\nKooxda difaacaneysa horyaalka Premier League ee Chelsea ayaa ku beegantay isku aad aan fududeen waxaana ay qoorta u galeen kooxda Barcelona oo sanadkan olole xoogan ku jirta waana midkamid ah kulamada ugu xiisaha badan ee ka soo baxay isku aadka wareega 16-ka ee Champions League.\nManchester City oo heysa hogaanka horyaalka Premier League ayaa iyana waxay ku beegantay koox loo badinayo in ay ka soo bixi karaan oo ah FC Basel waana isku aad u fudud tababare Guardiola oo Kooxdiisa Manchester City.\nKooxda Liverpool ayaa waxay iyaguna ku beegmeen kooxda ka dhisan Portugal ee FC Porto waxaana liverpool hortaalla howl culus maadaama FC Porto ay si wanaagsan ay kaga soo bexeen horinta G oo ay kaalinta labaad uga dhameysteen.\nManchester United ayaa ku beegantay kooxda reer Spain ee Sevilla waxaana loo badinayaa in Manchester United ay ka soo bixi karaan Sevilla marka dib loogu laabto xawaaraha ay kaga soo bexeen horinta A.\nTottenham Hotspur ayaa ku waxay wareega 16-ka ee Champions League la ciyaari doonaan kooxda difaacaneysa horyaalka Talyaaniga ee Juventus waana kulan xiisa badan oo labada kooxood hardan culus uu dhexyaalo.\nSidee ayey kooxuhu isugu beegmeen wareega 16-ka ee Champions League?\nKulamadan ayaa waxaa la ciyaari doona lugta koowaad bisha February ee 2018 halka lugta labaad la ciyaari doono bisha March ee 2018.\nTaallo uu Messi ku lahaa Argentine oo la Jabsaday [Sababta + Sawirro]\nCayaaraha 04.12.2017. 22:41\nCayaaraha 20.12.2017. 15:30


Mooge/HIBF - Maalinta afraad - Sabti 25 Julaay 2009\nMaalinta Afraad - Sabti 25 Julaay 2009\nGuriga Shaqalaha, Waqtiga 09:00\nDhacdada Kowaad: Sahaminta ardayda ee Buugaagta. Waxa hagaysa Farduus S Dirir Waqiga 9:00 – 10:00\nDhacadadani waxay ahaanaysaa sahaminta buugagga oo loo abaabulay ardayda dugsiyada oo Buugaagta ku daawanaya carwada, iyagoo is bedbedalaya ayaa kooxo ka kooban 30 – 40 arday oo macallimiintoodu la socdaan booqanayaan carwada. Dhacdadan waxa loogu talogalay arday ka socota dugsiyada iyo jaamacadaha kala duwan, waxana looga jeedaa in ardayda lagu jiheeyo lana baro buugagga cusub iyo qorayaashooda. Daniel De Simone wuxuu la kulmi doonaa ardeyda Jaamacadaha iyo dugsiyada sare.\nDhacdada Labaad: Bandhig Buug waxa hagaya Sayid M. Yuusuf - Waqtiga 10:00 – 11:00\nDhacdadan laba qoraa ayaa shaqooyinkooda ku soo bandhigaya. Fadhiga hore waxa lagu soo bandhigayaa silsiladdii la magac baxaday Deeley oo dhowaan la daabacay buug koobaya maansooyinkaas oo uu isku dubbariday Boobe Yusuf Ducaale, qoraaga labaad waa Maxamed Baashe oo soo bandhigaya buuggiisa cusub Hal Aan Tebayey Taariikh nololeedkii marxuum Xaaji Aadan Afqalooc. Waxa intaas wehelinaya doodo iyo su’aalo.\nDhacdada Saddexaad: Akhriska iyo Naadiyada Akhriska ee Somaliland. Waxa hagaya –Mustafe Aadan Nuur- Waqtiga 11:00 – 12:00\nQaybta ay ka qaadan karaan Jaamacaduhu kobinta Akhriska Mubarik Ibrahim Aar, Guddoomiye ku xigeenka Jaamacadda Hargeysa. Waxa ka qaybqaadanaya Maxamed Ibraahin (Faaiidada Akhriska), Cabdalla Cali (Sideed wax u akhriyi lahayd) iyo Nimco Maxamed Faarax (Akhriska faaiida leh iyo ka aan faaiidada lahayn). Waxa kale oo ka qayb qaadan doonaa kulankan dadwayne u badan naadiyada akhriska Somaliland oo waydiimo iyo warcelin isula qaadaa dhigi doonaa mowduuca kulankan ay kasoo jeediyeen martidu magacaabani.\nDhacdada Afraad: Bandhigga buugaag cusub - waxa hagaya Aden H Cali - Waqtiga 16:00–17:00.\nWaxa jiraya soo bandhigid iyo ka faallood buugaggii la daabacay sannadkii tegay oo ay ka hadlayaan qorayaashu. Waxa galabtaas waxqabadkoodii iyo buugtoodii soo bandhigaya Dayib Askar oo soo saaray Buugaagta Habeen Qurux, Riyadii Warsame iyo Xasan Cabdi Madar oo ah qoraaga Barbaarsame iyo Nabaadiino, Sayid Axmed oo qoray Somaliland:lixdankii iyo xilligii ka horreeyey iyo Mustafe Aadan Nuur oo uu soo wakiishay Axmed-Kayse Cali Rooble si uu usoo bandhigo buuggiisa cusub Hal kaga dayo. Qorayaal kale ayaa dhacdadan goobjoog ku ahaan doono si ay ugu dhiirigeliyaan dadka carwada yimid inay badansadaan akhriska buugaagta.\nDhacdada Shanaad: Bud-dhigga Xafladda Sheeko iyo Shaahid, Hage Rashiid Gadhweyne. Siciid Jaamac wuxuu ka hadli “Maxaa loogu baahanyahay curin” 19:00 - 21:30\nTartan sheeko gaaban ah oo loogu magac daray sheeko iyo shaahid ayaa ka mid noqon doona dhacdooyinka ugu muddakarsan ee Carwada Buugagga Caalamiga ee Hargeysa. Ujeedada tartan suugaaneedkan laga leeyahayna waxay tahay in la dhiirigeliyo lana xadanteeyo hibada qoraal ee da’ yarta iyo qorayaasha soo shaac baxaya. Dhacdadan waxa si rasmi ah loogaga dhawaaqayaa abaalmarinta Sheeko iyo Shaahid, taas oo ay weheliso ka qaybgalka dad waaweyn oo ay ka mid yihiin boqorka cuudka Soomaaliyeed Maxamed Ismaacill Xudeydi, iyo dar kale oo qurbaha ka imanaya sida fannaanka caanka ah Lafoole oo dhacdadan marti ka noqonaya.


Ra'iisul Wasaare Kheyre oo gaaray degmada Guriceel\nTuesday July 02, 2019 - 17:54:04 in Wararka by\nWafdi uu hoggaaminayo Ra'iisul Wasaaraha Xukuumadda Soomaaliya Xasan Cali Kheyre ayaa goordhow waxaa ay safar dhinaca dhulka ah ku tageen Degmada Guriceel oo ka tirsan Gobolka Galgaduud.\nWafdiga Ra’iisul Wasaaraha oo ka soo ambabaxayh Magaalada Dhuusamareeb ayaa waxaa ka mid ah xubno ka tirsan Golaha Wasiirada Soomaaliya iyo Xildhibaano ka tirsan labada Aqal iyo taliyeyaasha Ciidamada oo safarka ku wehliya Ra’iisul Wasaare Kheyre.\nRa’iisul Wasaaraha iyo Xubnaha la socda ayaa la filayaa inay kulamo kala duwan la qaataan Maamulka degmada iyo qeybaha kala duwan ee Bulshada, iyada Ra’iisul Wasaaraha uu boqolaal Shacab ah ugu khudbeyn doono Barxad ku taalla Degmada Guriceel.\nDadweyne kala duwan oo ka kala yimid Xaafadaha degmada guriceel ayaa haatan ku sugan goob fagaaro ah oo loogu talo galay in uu Bulshada kula hadlo Ra’iisul Wasaaraha Soomaaliya.\nSaacadaha uu ku sugan yahay ra’iisul Wasaaraha ayaa waxaa uu sidoo kale kulamo looga hadlayo xaalada Galmudug iyo dhisida Maamul loo wada siman yahay uu kala hadli doonaa Odayaasha dhaqanka degmadaas.